cyanic-selkie/wikianc huggingface dataset:
എബണേസീ
കേരളത്തിൽ കാണുന്നവ
എബണേസീ സസ്യകുടുംബത്തിലെ കേരളത്തിൽ കണ്ടുവരുന്ന ചിലമരങ്ങൾ ഇവയാണ്. കാട്ടുതുവര, തെണ്ട്, മലയകത്തി, കാരി (മരം), കാരമരം, ചെറുതുവര, പനച്ചി, കരിമരം, എലിച്ചുഴി, കാക്കക്കരിമരം, മെരുവാലം, കരി (മരം), കരിന്താളി, കരുങ്ങാലി, കരിഞ്ചോര, കാട്ടുപനച്ചി, ഇലക്കട്ട, മഞ്ഞത്തുവര, കരിമരം (Diospyros crumenata), അകിൽ (Aquilaria malaccensis)
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
ടെർനേറ്റ് സുൽത്താനേറ്റ്
ടെർനേറ്റ് സുൽത്താനേറ്റ് (മുമ്പ് ഗാപ്പി രാജ്യമെന്നറിപ്പെട്ടിരുന്നു ) ടിഡോർ, ജയ്ലോലോ, ബകാൻ എന്നിവയ്‌ക്ക് പുറമെ ഇന്തോനേഷ്യയിൽ നിലനിന്നിരുന്ന ഏറ്റവും പഴയ മുസ്‌ലിം രാജ്യങ്ങളിലൊന്നാണ്. 1257-ൽ ടെർനേറ്റിലെ ആദ്യത്തെ നേതാവായിരുന്ന മോമോൽ സിക്കോ ‘ബാബ് മഷൂർ മലാമോ’ എന്ന സ്ഥാനപ്പേരോടെ ടെർനേറ്റ് സുൽത്താനേറ്റ് സ്ഥാപിച്ചു. ഇത് സുൽത്താൻ ബാബുള്ളയുടെ (1570–1583) ഭരണകാലത്ത് അതിന്റെ സുവർണ്ണ കാലഘട്ടത്തിലെത്തുകയും ഇന്തോനേഷ്യയുടെ കിഴക്കൻ ഭാഗങ്ങളുടെ ഭൂരിഭാഗവും തെക്കൻ ഫിലിപ്പീൻസിന്റെ ഒരു ഭാഗവും ഉൾക്കൊണ്ടിരുന്നു. ഗ്രാമ്പുവിന്റെ പ്രധാന ഉത്പാദകരായിരുന്ന ടെർനേറ്റ് സുൽത്താനേറ്റ് 15 മുതൽ 17 വരെയുള്ള നൂറ്റാണ്ടുകളിൽ  ഒരു പ്രാദേശിക ശക്തിയായിരുന്നു.
കൊളോണിയൽ കാലത്തിനു മുമ്പ്
സുൽത്താനേറ്റിന് ആദ്യം ഗാപ്പി രാജ്യം എന്ന് പേരിട്ടുവെങ്കിലും പിന്നീട് ഈ പേര് അതിന്റെ തലസ്ഥാനമായ ടെർനേറ്റിനെ അടിസ്ഥാനമാക്കി മാറ്റി. ലോകത്തിലെ ഏറ്റവും വലിയ ഗ്രാമ്പൂ ഉൽ‌പാദകർ ടെർ‌നേറ്റും അവരുടെ അയൽ‌പ്രദേശമായ ടിഡോറായിരുന്നതിനാൽ അവിടുത്തെ ഭരണാധികാരികൾ‌ ഇന്തോനേഷ്യൻ‌ മേഖലയിലെ ഏറ്റവും ധനികരും ശക്തരുമായ സുൽത്താന്മാരായി മാറി. എന്നിരുന്നാലും, അവരുടെ സമ്പത്തിന്റെ ഭൂരിഭാഗവും പരസ്പരം പോരടിച്ചു പാഴാക്കപ്പെട്ടിരുന്നു. പത്തൊൻപതാം നൂറ്റാണ്ടിൽ ഡച്ചുകാർ മാലുകുവിന്റെ കോളനിവൽക്കരണം പൂർത്തിയാക്കുന്നതുവരെ, ടെർനേറ്റ് സുൽത്താന്റെ പ്രഭാവം നിലനിൽക്കുകയും ആമ്പോൺ, സുലവേസി, പപ്പുവ വരെയുള്ള പ്രദേശങ്ങളിൽ നാമമാത്രമായെങ്കിലുമുള്ള സ്വാധീനം അവർ അവകാശപ്പെടുകയും ചെയ്തിരുന്നു.
വ്യാപാരത്തെ ആശ്രയിച്ചുള്ള സുൽത്തനേറ്റിന്റെ സംസ്കാരത്തിന്റെ ഫലമായി, 15-ആം നൂറ്റാണ്ടിന്റെ അവസാനത്തിൽ ജാവയിൽ നിന്ന് എത്തിയതെന്നു കരുതപ്പെടുന്ന ഇസ്‌ലാം മതം വ്യാപിച്ച ആദ്യകാല പ്രദേശങ്ങളിലൊന്നാണ് ടെർനേറ്റ് സുൽത്താനേറ്റ്. തുടക്കത്തിൽ ഈ പുതിയ വിശ്വാസം ടെർനേറ്റിന്റെ ചെറിയ ഭരണകുടുംബത്തിൽ മാത്രമായി പരിമിതപ്പെടുത്തിയിരുന്നുവെങ്കിലും ക്രമേണ ഇത് മറ്റ് ജനങ്ങൾക്കിടയിലേയ്ക്കും പടർന്നു പിടിച്ചു.
മർഹം രാജാവിന്റെ (1465–1486) ഭരണകാലത്ത് ടെർനേറ്റിലെ രാജകുടുംബം ഇസ്ലാം മതം സ്വീകരിക്കുകയും ഇസ്ലാം സ്വീകരിച്ച ആദ്യത്തെ ടെർനേറ്റ് രാജാവായി അദ്ദേഹം മാറുകയും ചെയ്തു. അദ്ദേഹത്തിന്റെ പുത്രനും പിൻഗാമിയുമായിരുന്ന സൈനൽ അബിദിൻ (1486–1500) രാജ്യത്ത് ഇസ്ലാമിക നിയമം നടപ്പാക്കുകയും രാജ്യത്തെ ഒരു ഇസ്ലാമിക സുൽത്താനേറ്റാക്കി മാറ്റുകയും ചെയ്തു. കൊലാനോ (രാജാവ്) എന്ന സ്ഥാനപ്പേര് പിന്നീട് സുൽത്താൻ എന്നാക്കി മാറ്റപ്പെട്ടു.
16-ആം നൂറ്റാണ്ടിന്റെ അവസാനത്തിൽ, സുൽത്താൻ ബാബുള്ളയുടെ (1570–1583) കീഴിൽ ടെർനേറ്റ് സുൽത്താനേറ്റ് അതിന്റെ ശക്തിയുടെ പരമോന്നതിയിലെത്തുകയും, സുലാവേസിയുടെ കിഴക്കൻ ഭാഗങ്ങളിൽ ഭൂരിഭാഗത്തിലും ആമ്പോൺ, സെറാം മേഖല, തിമൂർ ദ്വീപ്, തെക്കൻ മിൻഡാനാവോയുടെ ചില ഭാഗങ്ങൾ പപ്പുവയുടെ ചില ഭാഗങ്ങൾ എന്നിവിടങ്ങളിലും സ്വാധീനം ചെലുത്തിയിരുന്നു. സമീപസ്ഥമായ ടിഡോർ സുൽത്താനേറ്റുമായി അതിന്റെ ചുറ്റുമുള്ള പ്രദേശങ്ങളുടെ നിയന്ത്രണത്തിനായി അവർ കടുത്ത മത്സരത്തിൽ ഏർപ്പെട്ടിരുന്നു. ചരിത്രകാരനായ ലിയോനാർഡ് ആൻഡായയുടെ അഭിപ്രായത്തിൽ, ടിഡോറുമായുള്ള ടെർനേറ്റിന്റെ പോരാട്ടം മാലുകു ദ്വീപുകളുടെ ആദ്യകാല ചരിത്രത്തിലെ ഒരു പ്രധാന വിഷയമായിരുന്നു.
16 ആം നൂറ്റാണ്ടു മുതൽ
ടെർനേറ്റ് സുൽത്താനേറ്റിൽ താമസിച്ച ആദ്യത്തെ യൂറോപ്യന്മാർ ഫ്രാൻസിസ്കോ സെറിയോയുടെ പോർച്ചുഗീസ് പര്യവേഷണത്തിന്റെ ഭാഗമായി നാവികയാത്ര നടത്തുകയും സെറാമിന് സമീപത്തുവച്ച് കപ്പൽ തകർന്നതോടെ പ്രദേശവാസികൾ രക്ഷിക്കുകയും ചെയ്ത പോർട്ടുഗീസുകാരായിരുന്നു. ടെർനേറ്റിലെ സുൽത്താൻ ബയാനുല്ല (1500–1522) അവരുടെ ഒറ്റപ്പെടലിനെക്കുറിച്ച് കേട്ടറിയുകയും ശക്തമായ ഒരു വിദേശരാജ്യവുമായി സഖ്യമുണ്ടാക്കാനുള്ള അവസരം മുൻക്കൂട്ടിക്കണ്ട് 1512-ൽ അവരെ ടെർനേറ്റിലേക്ക് കൊണ്ടുവരുകയും ചെയ്തു. പോർച്ചുഗീസുകാർക്ക് ദ്വീപിൽ കസ്റ്റെല്ല എന്നറിയപ്പെട്ട ഒരു കോട്ട പണിയാൻ അനുവാദം കൊടുക്കുകയും ഇതിന്റെ നിർമ്മാണം 1522 ൽ ആരംഭിക്കുകയും ചെയ്തുവെങ്കിലും ടെർനേറ്റ് സുൽത്താനേറ്റും പോർച്ചുഗീസുകാരും തമ്മിലുള്ള ബന്ധം തുടക്കം മുതൽ തന്നെ വളരെ ദുർബലമായിരുന്നു.
യൂറോപ്പിൽ നിന്ന് വളരെ ദൂരെയുള്ള ഒരു ഔട്ട്‌പോസ്റ്റ് തീവ്ര നൈരാശ്യം ബാധിച്ചവരേയും ധനലോഭികളായവരേയും മാത്രമേ ആകർഷിക്കുകയുള്ളെന്നു വ്യക്തമായിരുന്നതുപോലെ പൊതുവേയുള്ള പോർച്ചുഗീസുകാരുടെ മോശം പെരുമാറ്റത്തോടൊപ്പം ക്രൈസ്തവവൽക്കരണത്തിനുള്ള ദുർബലമായ ശ്രമങ്ങളും ടെർനറ്റിന്റെ മുസ്‌ലിം ഭരണാധികാരിയും പോർച്ചുഗീസുകാരും തമ്മിലുള്ള ബന്ധം വഷളാക്കുന്നതിനിടയാക്കി. 1535-ൽ സുൽത്താൻ തബാരിജിയെ പോർച്ചുഗീസുകാർ സ്ഥാനഭ്രഷ്ടനാക്കി ഗോവയിലേക്ക് അയച്ചു. അവിടെ അദ്ദേഹം ക്രിസ്തുമതത്തിലേക്ക് പരിവർത്തനം ചെയ്യപ്പെടുകയും പേര് ഡോം മാനുവൽ എന്നാക്കി മാറ്റുകയും ചെയ്തു. തനിക്കെതിരായ ആരോപണങ്ങളിൽ നിരപരാധിയാണെന്ന് പ്രഖ്യാപിക്കപ്പെട്ടശേഷം, സിംഹാസനം വീണ്ടും ഏറ്റെടുക്കാൻ അദ്ദേഹത്തെ തിരിച്ചയച്ചുവെങ്കിലും 1545-ൽ യാത്രാമധ്യേ മലാക്കയിൽവച്ച് അദ്ദേഹം മരണമടഞ്ഞു. ഇതിനകംതന്നെ അംബോൺ ദ്വീപ് തന്റെ പോർച്ചുഗീസ് ഗോഡ്ഫാദറായ ജോർദോ ഡി ഫ്രീറ്റാസിന് നൽകിയിരുന്നു. പോർച്ചുഗീസുകാരുടെ കൈകളാൽ സുൽത്താൻ ഹയ്‌റൂൺ‌ കൊല്ലപ്പെട്ടതിനേത്തുടർന്ന് ടെർനേറ്റുകാർ 1575-ൽ അഞ്ചുവർഷത്തെ ഉപരോധത്തിനുശേഷം പോർച്ചുഗീസുകാരെ അവിടെനിന്നു പുറത്താക്കി. മാലുക്കുവിലെ പോർച്ചുഗീസ് പ്രവർത്തനങ്ങളുടെ പുതിയ കേന്ദ്രമായി ആമ്പോൺ മാറി. ഈ പ്രദേശത്തെ യൂറോപ്യൻ ശക്തി ദുർബലമായിരുന്നു. ടെർനേറ്റ് സുൽത്താൻ ബാബ് ഉല്ലാ (കാലം. 1570–1583), അദ്ദേഹത്തിന്റെ മകൻ സുൽത്താൻ സെയ്ദ് എന്നിവരുടെ ഭരണത്തിൻ കീഴിൽ വികസിച്ചുകൊണ്ടിരിക്കുന്ന ഒരു തീവ്ര ഇസ്ലാമിക, പോർച്ചുഗീസ് വിരുദ്ധ രാജ്യമായി ഇതു മാറി.
1606-ൽ സ്പാനിഷ് ശക്തികൾ മുൻകാല പോർച്ചുഗീസ് കോട്ട കീഴടക്കുകയും ടെർനേറ്റ് സുൽത്താനെയും അദ്ദേഹത്തിന്റെ പരിചാരകവൃന്ദങ്ങളേയും  മനിലയിലേക്ക് നാടുകടത്തുകയും ചെയ്തു.1607-ൽ ഡച്ചുകാർ ടെർനേറ്റിലേക്ക് മടങ്ങിയെത്തുകയും അവിടെ ടെർനേറ്റുകാരുടെ സഹായത്തോടെ മലായോയിൽ ഒരു കോട്ട പണിതുയർത്തുകയും ചെയ്തു. സ്പെയിൻകാർ ടിഡോറുമായും  ഡച്ചുകാർ അവരുടെ ടെർനേറ്റ് സഖ്യകക്ഷികളുമായും സഖ്യത്തിലെന്ന നിലയിൽ ദ്വീപ് രണ്ട് ശക്തികൾക്കിടയിലായി വിഭജിക്കപ്പെട്ടു. ടെർനേറ്റ് ഭരണാധികാരികളെ സംബന്ധിച്ചിടത്തോളം ഡച്ചുകാർ അവർക്ക് ഉപയോഗപ്രദമായിരുന്നു, പ്രത്യേകിച്ചും സ്വാഗതം ചെയ്തിരുന്നില്ലെങ്കിൽക്കൂടി അവരുടെ സാന്നിദ്ധ്യ ടിഡോറിനും സ്പെയിൻകാർക്കുമെതിരെ അവർക്ക് സൈനിക നേട്ടങ്ങൾ നൽകുന്നതായിരുന്നു. പ്രത്യേകിച്ചും സുൽത്താൻ ഹംസയുടെ (1627-1648) ഭരണത്തിൻകീഴിൽ, ടെർനേറ്റ് അതിന്റെ പ്രദേശങ്ങൾ വികസിപ്പിക്കുകയും ചുറ്റുപാടുമുള്ള പ്രദേശങ്ങളിലെ തങ്ങളുടെ നിയന്ത്രണം ശക്തിപ്പെടുത്തുകയും ചെയ്തു. രാജ്യത്തിനുമേൽ ഡച്ച് സ്വാധീനം പരിമിതമായിരുന്നുവെങ്കിലും ഹംസയും അദ്ദേഹത്തിന്റെ ചെറു ഭാഗിനേയനും പിൻഗാമിയുമായിരുന്ന സുൽത്താൻ മന്ദർ സിയും (1648-1675) ചില പ്രദേശങ്ങൾ അവിടെ കലാപങ്ങളെ നിയന്ത്രിക്കുന്നതിനുള്ള സഹായത്തിനു പകരമായി ഡച്ച് ഈസ്റ്റ് ഇന്ത്യാ കമ്പനിക്ക് (വിഒസി) വകവച്ചു കൊടുത്തിരുന്നു. 1663 ൽ സ്പെയിൻകാർ മാലുക്കുവിനെ ഉപേക്ഷിച്ചുപോയി.
പഴയ പ്രതാപത്തിലേക്ക് ടെർനേറ്റിനെ പുനഃസ്ഥാപിക്കാനും പാശ്ചാത്യശക്തിയെ പുറത്താക്കാനും ആഗ്രഹിച്ച ടെർനേറ്റിലെ സുൽത്താൻ സിബോറി (1675-1691) ഡച്ചുകാരുമായി യുദ്ധം പ്രഖ്യാപിച്ചു, പക്ഷേ ടെർനേറ്റിന്റെ ശക്തി കാലക്രമേണ കുറഞ്ഞുവന്നിരുന്നതിനാൽ അദ്ദേഹം പരാജയപ്പെടുകയും 1683 ലെ ഒരു ഉടമ്പടി പ്രകാരം കൂടുതൽ ഭൂമി ഡച്ചുകാർക്ക് വിട്ടുകൊടുക്കാൻ നിർബന്ധിതനായി. ഈ ഉടമ്പടി പ്രകാരം, ടെർനേറ്റിന് ഡച്ചുകാരുമായുള്ള തുല്യ സ്ഥാനം നഷ്ടപ്പെടുകയും അത് ഒരു സാമന്ത രാജ്യമായി മാറുകയും ചെയ്തു. എന്നിരുന്നാലും, 1914-ൽ പിടിച്ചെടുക്കപ്പെടുന്നതുവരെ ടെർനേറ്റ് സുൽത്താന്മാരും അവിടത്തെ ജനങ്ങളും ഒരിക്കലും പൂർണ്ണായി ഡച്ച് നിയന്ത്രണത്തിലായിരുന്നില്ല.
പതിനെട്ടാം നൂറ്റാണ്ടിൽ ഒരു വി‌ഒ‌സി ഗവർ‌ണർ‌ഷിപ്പിലുൾപ്പെട്ട സ്ഥലമായിരുന്ന ടെർനേറ്റ്  വടക്കൻ മൊളൂക്കാസിലെ എല്ലാ വ്യാപാരവും നിയന്ത്രിക്കാൻ ശ്രമിച്ചു. പത്തൊൻപതാം നൂറ്റാണ്ടോടെ സുഗന്ധവ്യഞ്ജന വ്യാപാരം ഗണ്യമായി കുറഞ്ഞു. അതിനാൽ ഈ പ്രദേശം നെതർലാൻഡ്‌സ് കൊളോണിയൽ രാജ്യത്തിന്റെ അൽപ്പുമാത്ര നിയന്ത്രണത്തിലായിരിക്കുകയും, എന്നാൽ മറ്റൊരു കൊളോണിയൽ ശക്തി കൈവശപ്പെടുത്തുന്നത് തടയാനായി ഡച്ചുകാർ ഈ പ്രദേശത്ത് തങ്ങളുടെ സാന്നിധ്യം നിലനിർത്തുകയും ചെയ്തു. 1800 ൽ ഡച്ച് സർക്കാർ വി‌ഒ‌സിയെ ദേശസാൽക്കരിച്ച ശേഷം, ടെർനേറ്റ് മൊളൂക്കാസ് സർക്കാരിന്റെ ഭാഗമായി. 1817 ൽ ഡച്ച് നിയന്ത്രണത്തിലേക്ക് മടങ്ങുന്നതിനുമുമ്പായി ടെർനേറ്റ് ബ്രിട്ടീഷ് സേന കൈവശപ്പെടുത്തി. 1824 ൽ ഇത് ഹൽമഹേരയും ന്യൂ ഗിനിയയുടെ മുഴുവൻ പടിഞ്ഞാറൻ തീരവും സുലവേസിയുടെ മധ്യ കിഴക്കൻ തീരവും ഉൾക്കൊള്ളുന്ന ഒരു റെസിഡൻസിയുടെ (ഭരണ മേഖല) തലസ്ഥാനമായിത്തീർന്നു. 1867 ആയപ്പോഴേക്കും ഡച്ച് അധിനിവേശത്തിലുള്ള മുഴുവൻ ന്യൂ ഗിനിയയെയും റെസിഡൻസിയിലേക്ക് കൂട്ടിചേർത്തു, പക്ഷേ 1922 ൽ ഇതിന്റെ മേഖലകൾ റെസിഡൻസിയിലേക്ക് ലയിപ്പിക്കുന്നതിനുമുമ്പ് ക്രമേണയായി ആമ്പോണിലേയ്ക്കു (ആമ്പോണിയ) മാറ്റപ്പെട്ടു.
സുൽത്താൻ ഹാജി മുഹമ്മദ് ഉസ്മാൻ (1896-1914) ഈ പ്രദേശത്ത് കലാപങ്ങൾക്ക് പ്രേരണ നൽകി ഡച്ചുകാരെ തുരത്താനുള്ള ഒരു അവസാന ശ്രമം നടത്തിയെങ്കിലും അദ്ദേഹം പരാജയപ്പെട്ടതോടെ പുറത്താക്കപ്പെടുകയും സമ്പത്ത് കണ്ടുകെട്ടി ബന്ദൂങിലേക്ക് നാടുകടത്തപ്പെടുകയും ചെയ്തു. അവിടെ 1927 വരെ തന്റെ ബാക്കിയുള്ള കാലങ്ങൾ താമസിച്ചു. ടെർനേറ്റ് സിംഹാസനം 1914 മുതൽ 1927 വരെ ഒഴിഞ്ഞുകിടക്കുകയും ഡച്ചുകാരുടെ ആശീർവാദത്തോടെ മന്ത്രിസഭ കിരീടാവകാശി ഇസ്‌കന്ദർ മുഹമ്മദ് ജാബിറിനെ അടുത്ത സുൽത്താനായി അവരോധിക്കുകയും ചെയ്തു.
അവലംബം
വർഗ്ഗം:ഇന്തോനേഷ്യയിലെ ഇസ്ലാമിക സംസ്ഥാനങ്ങൾ
ചോക്ക് (വൈദ്യുതി)
ഒരു ഇലക്ട്രിക് സർക്യൂട്ടിലെ വൈദ്യുതപ്രവാഹത്തെ പരിധീകരിക്കുന്നതിനുള്ള ഉപകരണമാണ് ബല്ലാസ്റ്റ് (അഥവാ ചോക്ക്). സാധാരണയായി കണ്ടുവരുന്നതും ധാരാളമായി ഉപയോഗിക്കുന്നതുമായ ഒരു ഉദാഹരണമാണ് ഫ്ലൂറസൻറ് വിളക്കുകളിൽ ഉപയോഗിക്കുന്ന ഇൻഡക്ടീവ് ചോക്കുകൾ.
വൈദ്യുത പ്രവാഹ നിയന്ത്രണം
ചോക്ക് ഒരു ഇലക്ട്രിക്കൽ ലോഡിലൂടെയുള്ള വൈദ്യുതപ്രവാഹം നിയന്ത്രിക്കുന്നു. കൃത്യമായ വോൾട്ടേജ് നൽകപ്പെട്ടിരിക്കുന്ന ലോഡ് ഒരു നെഗറ്റീവ് റസിസ്റ്റൻസ് ഉള്ളതാണെങ്കിൽ അവയിൽക്കൂടി വൈദ്യുതി കടന്നുപോകുമ്പോൾ അനിയന്ത്രിതമായി പ്രവഹിക്കാനും സ്വയം നശിപ്പിക്കപ്പെടുന്നതിലേക്കോ വൈദ്യുതിസ്രോതസ്സ് നിലക്കുന്നതിലേക്കോ എത്തിച്ചേരാൻ സാദ്ധ്യതയുണ്ട്. ഇത്തരം അവസരങ്ങളിൽ ഒരു ചോക്ക് സാധാരണയായി ഉപയോഗിക്കുന്നു.
വർഗ്ഗം:വൈദ്യുതോപകരണങ്ങൾ
ഖതാദ ഇബ്ൻ ഇദ്‌രീസ്
പതിമൂന്നാം നൂറ്റാണ്ടിൽ മക്കയിലെ ഭരണാധികാരിയായിരുന്നു ഖതാദ ഇബ്ൻ ഇദ്‌രീസ് (أبو عزيز قتادة بن إدريس الحسني العلوي الينبعى المكي, മരണം 1220/1221). ശീഈ വിഭാഗത്തിലായിരുന്നു അദ്ദേഹം എന്ന് കരുതപ്പെടുന്നു. ഇദ്ദേഹം സ്ഥാപിച്ച ബനൂ ഖതാദ എന്ന രാജവംശം 1925 വരെ മക്കയിൽ ഭരണം നിലനിർത്തി. മംലൂക്ക് ഭരണത്തിന്റെ അവസാനത്തിലോ ഒട്ടോമൻ ഭരണത്തിന്റെ തുടക്കത്തിലോ ബനൂ ഖതാദ രാജവംശം സുന്നീ ഇസ്‌ലാമിലേക്ക് വഴിമാറിയതായി കാണപ്പെടുന്നു.
ജീവിതരേഖ
പ്രവാചകൻ മുഹമ്മദിന്റെ ചെറുമകൻ ഹസൻ ഇബ്ൻ അലിയുടെ കുടുംബപരമ്പരയിൽ പെട്ട ഖതാദ ഇബ്ൻ ഇദ്‌രീസ് പന്ത്രണ്ടാം നൂറ്റാണ്ടിന്റെ ആദ്യപകുതിയുടെ അവസാനത്തിലായി യാമ്പു താഴ്‌വരയിൽ ജനിച്ചു എന്ന് ഗണിക്കപ്പെടുന്നു. താഴ്‌വരയിലെ നഹ്റുൽ അൽഖമിയ പ്രദേശത്താണ് ഈ ഗ്രാമീണ കുടുംബം താമസിച്ചിരുന്നത് എന്ന് ഇബ്ൻ ഖൽദൂൻ രേഖപ്പെടുത്തുന്നുണ്ട്. ശരീഫ് എന്നാണ് ഈ കുടുംബത്തിലെ ആളുകൾ വിശേഷിപ്പിക്കപ്പെട്ടിരുന്നത്.
ഗ്രന്ഥസൂചിക
വർഗ്ഗം:12-ആം നൂറ്റാണ്ടിൽ ജനിച്ചവർ
ഉറുമി
ഉറുമി (English: Urumi; Tamil: உறுமி, ഉറുമി, Sinhalese: එතුණු කඩුව എതുനു കഡുവ; Hindi: ആര) പുരാതന കേരളത്തിലും ശ്രീലങ്കയിലും ഉപയോഗിച്ചിരുന്ന ഒരുതരം ഉലയുന്ന  വാൾ ആണ് ഉറുമി. സംഘകാലം മുതലേ ഈ ആയുധം നിലവിലുണ്ടായിരുന്നെന്ന് വിശ്വസിക്കപ്പെടുന്നു.
ഒരു ഉരുക്ക് ചാട്ടവാർ പോലെയാണ് ഉറുമി ഉപയോഗിക്കുന്നത്. അതിനാൽ തന്നെ ഉപയോഗിക്കുന്ന ആൾക്ക് ചാട്ടയുടെയും വാളിന്റെയും ഉപയോഗം അറിഞ്ഞിരിക്കേണ്ടത് ആവശ്യമാണ്. ഈ ഒരു കാരണത്താൽ തന്നെ ഉറുമിക്ക് കളരിപ്പയറ്റ് പോലെയുള്ള ആയോധനകലകളിൽ വലിയ പ്രാധാന്യം ഉണ്ട്.
ഉറുമി എന്ന വാക്കിന്റെ ഉത്ഭവം ഭാരതത്തിലാണ്. കേരളത്തിൽ ഇതിനെ വിളിക്കുന്ന മറ്റൊരു പേരാണ് ചുറ്റുവാൾ. തമിഴിൽ സുരുൾ കത്തി (curling sword) സുരുൾ വാൾ (curling blade) സുരുൾ പടകത്തി (சுருள் பட்டாக்கத்தி) എന്നെല്ലാം അറിയപ്പെടുന്നതും ഉറുമിയാണ്.
രൂപഘടന
ഉറുമിയുടെ പിടി നിർമ്മിക്കുന്നത് ഉരുക്കോ പിച്ചളയോ ഉപയോഗിച്ചാണ്. തൽവാർ വാളുകളുടെ പിടിയോട് ഇതിന് സാമ്യമുണ്ട്. പിടിയുടെ അറ്റത്ത് അലങ്കാരത്തിനുവേണ്ടി മൂർച്ചയുള്ള ഒരുഭാഗവും കാണാറുണ്ട്. മുക്കാലിഞ്ച് മുതൽ ഒരിഞ്ച് വരെയാണ് വാൾത്തലയുടെ വീതി. സാധാരണയായി യോദ്ധാവിന്റെ നിവർത്തിപ്പിടിച്ച കൈകളുടെ മൊത്തം നീളത്തിനു സമമായ നീളമാണ് വാൾത്തലക്കുണ്ടാവുക, ഇത് 4 മുതൽ 5 അടിവരെയാവാം. ഒറ്റ പിടിയിൽ ഒന്നിലധികം ഉറുമിവാളുകൾ പിടിപ്പിക്കുന്നതും അപൂർവമല്ല. ശ്രീലങ്കയിൽ കാണപ്പെടുന്ന ചില ഉറുമികൾക്ക് 32 വാൾത്തലകൾ വരെയുണ്ട്, ഇവ രണ്ടു കൈയിലും ഓരോന്ന് വെച്ച് ഉപയോഗിക്കുന്നവയാണ്.
ഉപയോഗം
ഉറുമിയുടെ നീളവും ഉലയുന്ന സ്വഭാവവും ഒന്നിലധികം എതിരാളികളെ നേരിടുന്നതിന് ഫലപ്രദമാണ്. ഉപയോഗത്തിലല്ലാത്തപ്പോൾ അരക്കു ചുറ്റും കച്ചപോലെ ചുറ്റിവെക്കുകയാണ് ചെയ്യുക. പിടി സാധാരണ വാൾപ്പിടി പോലെ അരക്കെട്ടിൽ ഉയർന്നുനിൽക്കുകയും ചെയ്യും. വർഗ്ഗം:ആയുധങ്ങൾ
ദിവ്യങ്ക ത്രിപാഠി
ഹിന്ദി ടെലിവിഷൻ മേഖലയിൽ പ്രവർത്തിക്കുന്ന ഒരു ഇന്ത്യൻ അഭിനേത്രിയാണ് ദിവ്യങ്ക ത്രിപാഠി (ജനനം:2 ഡിസംബർ 1984).
അവലംബങ്ങൾ
വർഗ്ഗം:ഹിന്ദി ടെലിവിഷൻ അഭിനേതാക്കൾ വർഗ്ഗം:1984-ൽ ജനിച്ചവർ
ദൈവദാസൻ ഫാ. തിയോഫിലസ് പാണ്ടിപ്പിള്ളി
കോട്ടപ്പുറം രൂപതയും തീരദേശ ജനതയും നിറഞ്ഞ ആഹ്ലാദത്തിലും തികഞ്ഞ അഭിമാനത്തിലുമാണ്. കാരണം '''കോട്ടപ്പുറം രൂപതാംഗമായ തീരദേശത്തിന്റെ അപ്പസ്തോലൻ ഫാ. തിയോഫിലസ് പാണ്ടിപ്പിള്ളി അദ്ദേഹത്തിന്റെ 75-ാം ചരമവാർഷിക ദിനമായ ഡിസംബർ 26 വൈകീട്ട് 3 ന് ദൈവദാസ പദവിയിലേക്ക് ഉയർത്തപ്പെട്ടിരിക്കുകയാണ്. പാണ്ടിപ്പിള്ളിയച്ചന്റെ കബറിടം സ്ഥിതി ചെയ്യുന്ന കോട്ടപ്പുറം രൂപതയിലെ മടപ്ലാതുരുത്ത് സെന്റ് ജോർജ് പള്ളിയിൽ നടന്ന സമൂഹ ദിവ്യബലി മധ്യേയായിരുന്നു  ദൈവദാസ പദവി പ്രഖ്യാപനം.'''
പൗരോഹിത്യം അൾത്താരയിൽ ഒതുങ്ങാനുള്ളതല്ലെന്നും സമൂഹത്തിൽ സ്നേഹവും സേവനവുമായി തണൽ വിരിക്കാനുള്ളതാണെന്നും ഈ പുണ്യശ്ലോകന്റെ ജീവിതം നമ്മെ പഠിപ്പിക്കുന്നു. ആഗോളമിഷൻ പ്രവർത്തനങ്ങളുടെ മധ്യസ്ഥനായ വിശുദ്ധ ഫ്രാൻസിസ് സേവ്യറിന്റെ ചൈതന്യത്തോടെ ഇന്നത്തെ കോട്ടപ്പുറം, വരാപ്പുഴ, കൊച്ചി, ആലപ്പുഴ രൂപതകളുടെ തീരദേശത്തുകൂടെ ഓടി നടന്ന് സുവിശേഷം പ്രസംഗിക്കുകയും അവശർക്കും ആർത്തർക്കും ആലംബഹീനർക്കും ക്രിസ്തുവിന്റെ സാന്ത്വനമായി തീരുകയും , നല്ല സമറായനായി മാറുകയും ചെയ്ത പുണ്യാന്മാവാണ് തിയോഫിലസച്ചൻ.
ജീവിത കാലത്തു തന്നെ 'പുണ്യാളനച്ച'നെന്നും തീക്ഷ്ണതയും പ്രർത്തനങ്ങളും കൊണ്ട് 'കേരള ഫ്രാൻസിസ്  സേവ്യറെന്നും  അറിയപ്പെട്ട തിയോഫിലസ് പാണ്ടിപ്പിള്ളിയച്ചന്റെ 162-ാം ജന്മവാർഷികമായിരുന്നു  2022 ഒക്ടോബർ 10 ന്. കോട്ടപ്പുറം രൂപതയിൽ ജനിച്ച രണ്ടാമത്തെ ദൈവദാസനും കോട്ടപ്പുറം രൂപതയിൽ ദൈവദാസനായി പ്രഖ്യാപിക്കപ്പെടുന്ന ആദ്യ  വ്യക്തിയുമാണ് അദ്ദേഹം. ആദ്യ ദൈവദാസൻ കോട്ടപ്പുറം ഇടവകാംഗമായ വരാപ്പുഴ അതിരൂപതയിലെ പൊന്നുരുന്തിയിൽ അന്ത്യവിശ്രമം കൊള്ളുന്ന ഫാ. തിയോഫിൻ കപ്പുച്ചിനാണ്.
കുടുംബ പശ്ചാത്തലം
ഭാരത ക്രൈസ്തവ പാരമ്പര്യത്തിനപ്പുറം പഴക്കമുള്ള മുസിരിസ് പദ്ധതി പ്രദേശത്ത് എറണാകുളം ജില്ലയിൽ പറവൂർ താലൂക്കിൽ വടക്കേക്കര പഞ്ചായത്തിൽ വാവക്കാട് ഗ്രാമത്തിലാണ് പാണ്ടിപ്പിള്ളിയച്ചന്റെ ജനനം. അന്നത്തെ പള്ളിപ്പുറം മഞ്ഞു മാതാ ഇടവകയിൽ പാണ്ടിപ്പിള്ളി ജോസഫ് - മറിയം ദമ്പതി കളുടെ മൂന്നാമത്തെ മകനായി 1860 ഒക്ടോബർ 10 ന് അദ്ദേഹം ഭൂജാതനായി. വിശുദ്ധ ഫ്രാൻസിസ് സേവ്യറിന്റെ നാമമാണ് ജ്ഞാനസ്നാന സമയത്ത് അദ്ദേഹത്തിന് നൽകപ്പെട്ടത്. ആ ശിശു മാതാപിതാക്കളുടെ പരിലാളനയിൽ ദൈവ ഭക്തിയിലും ആന്മീയ ചൈതന്യത്തിലും വളർന്നുകൊണ്ടിരുന്നു.ആശാൻ കളരിയിൽ നിലത്തെഴുത്ത് അഭ്യസിക്കുമ്പോഴും ബാലനായ സേവ്യർ ഗൃഹജോലികളിൽ മാതാപിതാക്കളെ സഹായിച്ചിരുന്നു. എന്നാൽ അക്കാലത്ത് പള്ളിപ്പുറത്തും പരിസരപ്രദേശങ്ങളിലും പടർന്നുപിടിച്ച കോളറ സേവ്യറിന്റെ മാതാപിതാക്കളുടെ ജീവനപഹരിച്ചു. ബാല്യത്തിൽ അനാഥത്വം പേറേണ്ടി വന്ന സേവ്യർ തുടർന്ന് പള്ളിപ്പുറത്ത് പടമാടൻ കുടുംബത്തിൽപ്പെട്ട പിതാമഹന്റെയും മാതാമഹിയുടെയും സംരക്ഷണത്തിലാണ് വളർന്നത്. ചെറിയ ക്ലാസുകളിൽ തന്നെ നല്ല അച്ചടക്കമുള്ള വിദ്യാർത്ഥിയായിരുന്ന സേവ്യറിനെ മാതൃകയായി അധ്യാപകർ ഉയർത്തി കാണിച്ചിരുന്നു. മുത്തച്ഛൻ വിശുദ്ധരുടെ ജീവചരിത്രവും സന്മാർഗ കഥകളും കൊണ്ട് അവന്റെ കുഞ്ഞ് മനസ് നിറച്ചു. അദ്ദേഹത്തിന്റെ കൈകളിൽ തൂങ്ങി അവൻ പള്ളിപ്പുറം മഞ്ഞുമാതാ പള്ളി യിലെത്തി ദിവ്യബലിയിൽ സംബന്ധിച്ചു വന്നു. സഹോദര സ്നേഹം, ദയ, കാരണ്യം. കാവൽ, കരുതൽ തുടങ്ങിയ പുണ്യങ്ങളാൽ നിറഞ്ഞതായിരുന്നു സേവ്യറിന്റെ ജീവിതം.
കർമ്മലസഭയിലെ പുണ്യസൂനം
സേവ്യറിന്റെ തറവാട് നല്ല സാമ്പത്തിക ഭദ്രതയുള്ളതായിരുന്നു. അതിനാൽ ഉന്നത വിദ്യാഭ്യാസം നേടി ഉയരങ്ങളിലെത്താമായിരുന്ന എല്ലാ ജീവിത സാഹചര്യങ്ങളും അവന് ഉണ്ടായിരുന്നു. എന്നാൽ അവന്റെ ഉള്ളിൽ കത്തിജ്വലിച്ച ദൈവസ്നേഹം മറ്റൊരു വഴിയേയാണ് അവനെ നയിച്ചത്. ജീവിതം മുഴുവൻ ഈശോക്ക് സമർപ്പിക്കാനായിരുന്നു ആ പതിനാറുകാരന് മോഹം. മാതൃഭക്തനായ സേവ്യർ കർമ്മലീത്ത സഭ തന്നെ തിരഞ്ഞെടുത്ത് സന്യാസവൈദീകനാകാൻ തീരുമാനിച്ചു. പരിശുദ്ധ അമ്മയുടെ പ്രത്യേക കരുതലും കാരുണ്യവും അതിനു കാരണമായെന്നു വേണം കരുതാൻ. 1878 ൽ മഞ്ഞുമ്മൽ കർമ്മലീത്ത സഭയിൽ യോഗാർത്ഥിയായി. ആശ്രമത്തിൽ പ്രാർത്ഥനയിലും തപശ്ചര്യകളിലും സേവ്യർ മുന്നേറിക്കൊണ്ടിരുന്നു. നോമ്പും, പ്രാർത്ഥനയും, കഠിനമായ പരിത്യാഗ പ്രവർത്തികളും, ആന്മീയ പുണ്യങ്ങളും നിത്യേന പരിശീലിച്ചു.തിയോഫിലസ് എന്ന നാമം സ്വീകരിച്ച അദ്ദേഹം 1886 ൽ ലെയോനാർദ് മെല്ലാനോ മെത്രാപ്പോലീത്തയിൽ നിന്ന് വൈദീകപട്ടം സ്വീകരിച്ചു.
സിമാ സമർ
അഫ്ഗാനിസ്ഥാനിലെ ഒരു രാഷ്ട്രീയ പ്രവർത്തകയും നേതാവുമാണ് സിമാ സമർ (ജനനം 3 ഫെബ്രുവരി 1957). 2001 മുതൽ 2003 വരെ അഫ്ഗാനിലെ വനിതാ കാര്യ മന്ത്രിയായി പ്രവർത്തിച്ച സിമ, മനുഷ്യാവകാശ കമ്മീഷന്റെ അധ്യക്ഷയും ആയിരുന്നു. സുഡാനിലെ മനുഷ്യാവകാശ സ്ഥിതി സംബന്ധിച്ച ഐക്യരാഷ്ട്ര സഭയുടെ പ്രത്യേക റിപ്പോർട്ടിങ് ചുമതല സിമാ സമർ വഹിക്കുന്നു. 2011-ൽ രൂപം കൊണ്ട ട്രൂത്ത് ആൻഡ് ജസ്റ്റിസ് പാർട്ടിയിൽ ഭാഗമായിരുന്നു സിമാ സമർ. ലോകത്തിലെ ഏറ്റവും ഭീഷണവും പതിസന്ധി നിറഞ്ഞതുമായ മേഖലയിൽ മനുഷ്യാവകാശത്തിന് പൊതുവിലും സ്ത്രീ അവകാശങ്ങൾക്കായി പ്രത്യേകിച്ചും സിമാ സമർ നടത്തുന്ന പ്രവർത്തനങ്ങളുടെ പേരിൽ റൈറ്റ് ലൈവ്‌ലിഹുഡ് പുരസ്കാരം നൽകപ്പെടുകയുണ്ടായി.
ജീവിതരേഖ
അഫ്ഗാനിലെ ഗസ്നി പ്രവിശ്യയിൽ ജഘോരി എന്ന പ്രദേശത്ത് 1957 ഫെബ്രുവരി 3-ന് സിമാ സമർ ജനിച്ചു. ഹസാര വംശത്തിലാണ് സിമാ സമർ ഉൾപ്പെടുന്നത്. 1982 ഫെബ്രുവരിയിൽ കാബൂൾ യൂണിവേഴ്സിറ്റിയിൽ നിന്ന് വൈദ്യത്തിൽ ബിരുദം നേടിയ സിമാ സമർ കാബൂളിൽ തന്നെയുള്ള ഒരു സർക്കാർ ആശുപത്രിയിൽ ജോലി നേടിയെങ്കിലും മാസങ്ങൾക്കകം ജന്മദേശമായ ജഘോരിയിലേക്ക് രക്ഷപ്പെടാൻ നിർബന്ധിതയായി. അവിടെ ഗ്രാമീണരായ രോഗികൾക്ക് വൈദ്യ സഹായം നൽകിക്കൊണ്ട് സിമാ സമർ പ്രവർത്തിച്ചു വന്നു.
1984-ൽ അഫ്ഗാനിലെ കമ്മ്യൂണിസ്റ്റ് ഭരണകൂടം സിമാ സമറിന്റെ ഭർത്താവിനെ അറസ്റ്റ് ചെയ്തതോടെ മകനോടൊപ്പം പാകിസ്താനിലേക്ക് രക്ഷപ്പെട്ട അവർ, അഭയാർത്ഥി കാമ്പിൽ മിഷൻ ആശുപത്രിയുടെ ഡോക്ടറായി സേവനമനുഷ്ഠിച്ചു. അഫ്ഗാൻ അഭയാർത്ഥികളുടെ പരിതാപകരമായ അവസ്ഥ പരിഹരിക്കാനായി 1989-ൽ ക്വറ്റയിൽ ശുഹദ ഓർഗനൈസേഷൻ എന്ന സംഘം രൂപീകരിച്ച സിമ സമർ ശുഹദ ക്ലിനിക് ആരംഭിച്ചു.
അഫ്ഗാനിൽ നിന്നുള്ള സ്ത്രീകൾക്കും പെൺകുട്ടികൾക്കുമുള്ള ആരോഗ്യ പരിരക്ഷ, മെഡിക്കൽ മേഖലയിലെ പരിശീലനങ്ങൾ, വിദ്യാഭ്യാസം എന്നിവക്കായുള്ള നിരവധി പദ്ധതികൾ ശുഹദ ഓർഗനൈസേഷന്റെ കീഴിൽ രൂപപ്പെട്ടു. ശുഹദ ക്ലിനിക്കിന്റെ നിരവധി ശാഖകൾ തുടർന്നുള്ള കൊല്ലങ്ങളിലായി അഫ്ഗാനിലെ വിവിധ പ്രദേശങ്ങളിൽ ഉയർന്നു വന്നു. വർഷങ്ങൾ നീണ്ട പ്രവാസ ജീവിതത്തിന് ഒടുവിൽ 2002-ൽ ഹാമിദ് കർസായിയുടെ കീഴിലെ ഇടക്കാല സർക്കാറിൽ പങ്കാളിയായി സിമാ സമർ അഫ്ഗാനിലേക്ക് മടങ്ങി. ഉപരാഷ്ടപതിയായും, വനിതാ കാര്യ മന്ത്രിയായും അക്കാലത്ത് പ്രവർത്തിച്ച സിമാ സമർ മതവിരുദ്ധ പരാമർശങ്ങൾ നടത്തിയെന്ന വിവാദങ്ങളെ തുടർന്ന് രാജി വെക്കേണ്ടി വന്നു.
അഫ്ഗാനിസ്ഥാനിലെ സ്വതന്ത്ര മനുഷ്യാവകാശ കമ്മീഷൻ മേധാവിയായിരുന്നു സിമാ സമർ. 2010-ൽ ഗവർഷാദ് ഇൻസ്റ്റിറ്റ്യൂട്ട് ഓഫ് ഹയർ എജുക്കേഷൻ എന്ന സ്ഥാപനത്തിലൂടെ നിരവധി വിദ്യാർത്ഥികളെ പരിശീലിപ്പിക്കാൻ സിമാ സമറിന് സാധിച്ചിരുന്നു. ഐക്യരാഷ്ട്ര സഭയുടെ പ്രവർത്തനങ്ങളിൽ പങ്ക് വഹിക്കുന്ന അവർ, ഒരു ഉന്നത തല സമിതി അംഗമായി പ്രവർത്തിക്കുന്നു.
2011-ൽ ട്രൂത്ത് ആൻഡ് ജസ്റ്റിസ് പാർട്ടിക്ക് രൂപം കൊടുത്തതോടെ അതിൽ അംഗമായി സിമാ സമർ ചേർന്നു.
അംഗീകാരങ്ങൾ
ലഘുചിത്രം| [[ഹിലരി ക്ലിന്റൺ|ഹിലരി ക്ലിന്റണും റയാൻ ക്രോക്കറും സിമാ സമറിനൊപ്പം.|നടുവിൽ]] മഗ്സാസെ അവാർഡ്, റൈറ്റ് ലൈവ്ലിഹുഡ് തുടങ്ങി നിരവധി പുരസ്കാരങ്ങൾ സിമാ സമറിനെ തേടി എത്തിയിട്ടുണ്ട്. 1994-ൽ മഗ്സാസെ അവാർഡ്, 2001-ൽ ജോൺ ഹംഫ്രി ഫ്രീഡം അവാർഡ്, 2002-ൽ ഇന്റർനാഷണൽ ഹ്യൂമൻ റൈറ്റ്സ് അവാർഡ്, 2008-ൽ ഏഷ്യ ഡെമോക്രസി ആൻഡ് ഹ്യൂമൻ റൈറ്റ്സ് അവാർഡ്, 2009-ൽ ഓർഡർ ഓഫ് കാനഡ, 2012-ൽ റൈറ്റ് ലൈവ്ലിഹുഡ് എന്നിവ അവയിൽ ചിലതാണ്.
പ്രിൻസ് എഡ്വാർഡ് ഐലൻറ് ദേശീയോദ്യാനം
പ്രിൻസ് എഡ്വേർഡ് ഐലന്റ് ദേശീയോദ്യാനം, പ്രിൻസ് എഡ്വേർഡ് ഐലൻഡിലെ ഒരു ദേശീയ ഉദ്യാനമാണ്. സെന്റ് ലോറൻസ് ഉൾക്കടലിന്റെ മുന്നിൽ ദ്വീപിന്റെ വടക്കൻ തീരത്തിനു സമാന്തരമായി സ്ഥിതി ചെയ്യുന്ന ഈ പാർക്ക് ഏതാണ്ട് 60 കി.മീ (37 മൈൽ) നീളവും, നൂറുകണക്കിനു മീറ്റർ മുതൽ ഏതാനും കിലോമീറ്ററുകൾ വരെ വീതിയുമുണ്ട്. 1937 ൽ സ്ഥാപിതമായ ഈ പാർക്ക്, വിശാലമായ മണൽ ബീച്ചുകൾ, മണൽക്കുന്നുകൾ, ശുദ്ധജല, ഉപ്പുജല ചതുപ്പുകളുടെ സംരക്ഷണവും ഉൾക്കൊള്ളുന്നു. ഈ ദേശീയോദ്യാനത്തിൻറെ സംരക്ഷിത ബീച്ചുകളിൽ വംശനാശ ഭീഷണി നേരിടുന്ന പൈപ്പ് പ്ലോവറുകൾ കൂടുകെട്ടുന്ന മേഖലയാണ്.
സി. ദിവാകരൻ
'''സി. ദിവാകരൻ''' (ജനനം: 1942 സെപ്റ്റംബർ 4) സി.പി.ഐ.യുടെ സംസ്ഥാന കൗൺസിൽ അംഗവും ഓൾ ഇൻഡ്യ ട്രേഡ് യൂണിയൻ കോൺഗ്രസിന്റെ ദേശീയ പ്രവർത്തക കമ്മിറ്റി അംഗവുമാണ്. ഇദ്ദേഹം കേരളത്തിലെ മുൻ ഭക്ഷ്യ പൊതുവിതരണ വകുപ്പ് മന്ത്രിയുമാണ്. ഇദ്ദേഹം കൊല്ലം ജില്ലയിലെ കരുനാഗപ്പള്ളി നിയോജകമണ്ഡലത്തിൽ നിന്ന് 2006-ലെയും 2011-ലെയും തിരഞ്ഞെടുപ്പുകളിൽ വിജയിക്കുകയുണ്ടായി.2016ൽ തിരുവനന്തപുരം ജില്ലയിലെ നെടുമങ്ങാട് മണ്ഡലത്തിൽ നിന്നും വിജയിച്ചു
ജീവിതരേഖ
1942 സെപ്റ്റംബർ 4-ന് തിരുവനന്തപുരത്ത് ശിവരാമ പണിക്കർ, അമ്മുക്കുട്ടിയമ്മ എന്നിവരുടെ മകനായാണ് ഇദ്ദേഹം ജനിച്ചത്. ബി.എ. ബി.എഡ്. എന്നീ ബിരുദങ്ങൾ ഇദ്ദേഹം നേടിയിട്ടുണ്ട്. രാഷ്ട്രീയരംഗത്ത് പ്രവേശിക്കുന്നതിനു മുൻപ് ഇദ്ദേഹം അദ്ധ്യാപകനായിരുന്നു. "തൊഴിൽ അല്ലെങ്കിൽ ജയിൽ" എന്ന പ്രക്ഷോഭത്തിന്റെ ഭാഗമായി ഇദ്ദേഹം ജയിൽ വാസമനുഭവിച്ചിട്ടുണ്ട്. രാഷ്ട്രീയ ജീവിതത്തിൽ എ.ഐ.ടി.യു.സി.യുടെ സംസ്ഥാന ജനറൽ സെക്രട്ടറി സ്ഥാനം, എ.ഐ.ടി.യു.സി. ദേശീയ വൈസ് പ്രസിഡന്റ് പദവി, സി.പി.ഐ.യുടെ സംസ്ഥാന സെക്രട്ടറിയേറ്റ് അംഗത്വം, സി.പി.ഐ. ദേശീയ എക്സിക്യൂട്ടീവ് അംഗത്വം എന്നിവയുൾപ്പെടെ പല സ്ഥാനങ്ങളും ഇദ്ദേഹം വഹിച്ചിട്ടുണ്ട്. നിറങ്ങളുടെ ചൈന എന്ന യാത്രാവിവരണം ഇദ്ദേഹം പ്രസിദ്ധീകരിച്ചിട്ടുണ്ട്.
2014 ലെ ലോക്സഭാ തെരഞ്ഞെടുപ്പും തരം താഴ്ത്തലും
തിരുവനന്തപുരം ലോക്സഭാ മണ്ഡലത്തിലെ വിവാദമായ സ്ഥാനാർത്ഥി നിർണയം സംബന്ധിച്ച അന്വേഷണ റിപ്പോർട്ടിനെത്തുടർന്ന് 2014 ഓഗസ്റ്റിൽ സംസ്ഥാന എക്‌സിക്യൂട്ടീവിൽനിന്ന് ഒഴിവാക്കാൻ തീരുമാനിച്ചു. സംസ്ഥാന എക്‌സിക്യൂട്ടീവിൽനിന്ന് ഒഴിവാക്കി സംസ്ഥാന കൗൺസിലിലേക്ക് തരംതാഴ്ത്തത്തി.
പുറത്തേയ്ക്കുള്ള കണ്ണികൾ
വർഗ്ഗം:1942-ൽ ജനിച്ചവർ വർഗ്ഗം:സെപ്റ്റംബർ 4-ന് ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ വർഗ്ഗം:കേരളത്തിലെ മൃഗസംരക്ഷണ വകുപ്പ് മന്ത്രിമാർ വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ
വെൻട്രിക്കിൾ
ശരീരത്തിന്റെയും ശ്വാസകോശത്തിന്റെയും ഉള്ളിലെ പെരിഫറൽ ബെഡ്ഡുകളിലേക്ക് ഒരു ഏട്രിയത്തിൽ നിന്ന് ലഭിക്കുന്ന രക്തം ശേഖരിക്കുകയും പുറന്തള്ളുകയും ചെയ്യുന്ന ഹൃദയത്തിന്റെ താഴെയുള്ള രണ്ട് വലിയ അറകളിൽ ഒന്നാണ് വെൻട്രിക്കിൾ. ഇത് ഹൃദയത്തിന്റെ താഴ്വശത്തായി രണ്ടെണ്ണമായാണ് ഉള്ളത്.
പുറത്തേക്കുള്ള കണ്ണികൾ
വർഗ്ഗം:ഹൃദയം
ആമിന
ക്രിസ്റ്റ്യൻ അഷൈകു രചനയും നിർമ്മാണവും സംവിധാനവും നിർവഹിച്ച് 2012-ൽ പുറത്തിറങ്ങിയ നൈജീരിയൻ സൈക്കോളജിക്കൽ ഡ്രാമ ചിത്രമാണ് ആമിന. ലണ്ടനിലെ ലൊക്കേഷനിൽ വച്ചാണ് ആമിനയെ ചിത്രീകരിച്ചത്.
സ്വീകരണം
ആമിനയ്ക്ക് പൊതുവെ സമ്മിശ്ര പ്രതികരണങ്ങളാണ് ലഭിച്ചത്. പല നിരൂപകരും ചിത്രത്തിന്റെ കാസ്റ്റിംഗിനെ വിമർശിച്ചു. NollywoodForever ഇതിന് 45% റേറ്റിംഗ് നൽകി. കൂടാതെ കാസ്റ്റിംഗിനെക്കുറിച്ച് പ്രതികൂലമായി അഭിപ്രായപ്പെടുകയും ചെയ്തു.
പുറംകണ്ണികൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
നീതിയിലേക്കുള്ള പ്രവേശനം
നിയമവാഴ്ചയിലെ ഒരു അടിസ്ഥാന തത്വമാണ് നീതിയിലേക്കുള്ള പ്രവേശനം. അത് പൗരന്മാർക്ക് അവരുടെ സാഹചര്യത്തിൽ നിയമസംവിധാനങ്ങളിലേക്ക് എങ്ങനെ തുല്യമായ പ്രവേശനം ഉണ്ടെന്ന് വിവരിക്കുന്നു. നിയമോപദേശവും പ്രാതിനിധ്യവും ലഭിക്കാൻ ബുദ്ധിമുട്ടുള്ള പോപ്പുലേഷനുകൾക്ക് നിയമസേവനങ്ങൾ നൽകുന്നതിന് മിക്ക സന്ദർഭങ്ങളിലും സംരംഭങ്ങളും പ്രോഗ്രാമുകളും രൂപകൽപ്പന ചെയ്തിട്ടുണ്ട്. നീതിയിലേക്കുള്ള പ്രവേശനം കൂടാതെ, ആളുകൾക്ക് അവരുടെ അവകാശങ്ങൾ പൂർണ്ണമായി വിനിയോഗിക്കാനോ വിവേചനത്തെ വെല്ലുവിളിക്കാനോ തീരുമാനങ്ങൾ എടുക്കുന്നവരെ അവരുടെ പ്രവർത്തനങ്ങൾക്ക് ഉത്തരവാദിയാക്കാനോ കഴിയില്ല.
രാഷ്ട്രങ്ങൾ തങ്ങളുടെ പൗരന്മാരെ നീതി ലഭ്യമാക്കാൻ സഹായിക്കുന്ന രീതി രാജ്യത്തിനനുസരിച്ച് വ്യത്യാസപ്പെടുന്നു. ദരിദ്രർക്ക് സൗജന്യ നിയമസേവനങ്ങൾ നൽകുന്ന, ശരിയായ രീതിയിൽ ധനസഹായവും ജീവനക്കാരും ഉള്ള നിയമസഹായ സ്ഥാപനങ്ങൾ വഴിയും, സന്നദ്ധ അഭിഭാഷകർ കോടതിയിൽ സേവനങ്ങളും പ്രാതിനിധ്യവും നൽകുന്ന പ്രോ ബോണോ പ്രോഗ്രാമുകളിലൂടെയും, അല്ലെങ്കിൽ രൂപകൽപ്പന ചെയ്ത മറ്റ് പ്രോഗ്രാമുകളിലൂടെയും കോടതികളിലൂടെയോ മറ്റ് നീതിന്യായ സ്ഥാപനങ്ങളിലൂടെയോ നിയമപരമായ പരിഹാരങ്ങൾ നേടാൻ ആളുകളെ സഹായിക്കുന്നതിന് നീതിയിലേക്കുള്ള പ്രവേശനം വർദ്ധിപ്പിക്കാം.
നിയമ പ്രസ്ഥാനത്തിലേക്കുള്ള സൗജന്യ പ്രവേശനം
അടിസ്ഥാന നിയമപരമായ വിവരങ്ങളിലേക്കും ഉറവിടങ്ങളിലേക്കും സൗജന്യ ഓൺലൈൻ ആക്‌സസ് നൽകുകയെന്ന ലക്ഷ്യത്തോടെ 1992-ലാണ് ഫ്രീ ആക്‌സസ് ടു ലോ മൂവ്‌മെന്റ് (FALM) സ്ഥാപിതമായത്. 2002-ൽ, നിയമത്തിലേക്കുള്ള സൗജന്യ പ്രവേശനത്തെക്കുറിച്ചുള്ള പ്രഖ്യാപനം FALM അംഗീകരിച്ചു. നിയമപരമായ വിവരങ്ങൾ എല്ലാവർക്കും സൗജന്യമായി ലഭ്യമാണെന്ന് ഉറപ്പാക്കുക എന്നതായിരുന്നു പ്രസ്ഥാനത്തിന്റെ ലക്ഷ്യം. പൊതു നിയമപരമായ വിവരങ്ങൾ മനുഷ്യരാശിയുടെ പൊതു പൈതൃകമായി പ്രസ്‌താവിക്കപ്പെട്ടതാണ് പ്രഖ്യാപനം.
FALM-ന്റെ അംഗ സംഘടനകൾ, പ്രാഥമികമായി ഇന്റർനെറ്റ് വഴി, പ്രാഥമികവും ദ്വിതീയവുമായ നിയമ വിവരങ്ങളുടെ വ്യാപകമായ പ്രസിദ്ധീകരണത്തിൽ ഏർപ്പെട്ടിരുന്നു. ആദ്യകാല ഉദാഹരണങ്ങളിൽ കോർണൽ ലോ സ്കൂളിലെ ലീഗൽ ഇൻഫർമേഷൻ ഇൻസ്റ്റിറ്റ്യൂട്ട്, സിഡ്‌നി യൂണിവേഴ്സിറ്റി ഓഫ് ടെക്നോളജിയുടെയും ന്യൂ സൗത്ത് വെയിൽസ് യൂണിവേഴ്സിറ്റിയുടെയും സംയുക്ത പദ്ധതിയായ ഓസ്ട്രേലിയൻ ലീഗൽ ഇൻഫർമേഷൻ ഇൻസ്റ്റിറ്റ്യൂട്ട് എന്നിവ ഉൾപ്പെടുന്നു. നിയമങ്ങളെ നോഡുകളുടെ ഒരു ശൃംഖലയായി പ്രതിനിധീകരിക്കുന്നതിനായി ഹൈപ്പർടെക്‌സ്‌റ്റ് സാങ്കേതികവിദ്യ നേരത്തെ സ്വീകരിച്ചതിൽ രണ്ടാമത്തേത് ഉൾപ്പെടുന്നു. ഓരോന്നും ഓരോ വിഭാഗത്തെ പ്രതിനിധീകരിക്കുന്നു.
അവലംബം
വർഗ്ഗം:മനുഷ്യാവകാശം
ബിബേക് ദെബ്രോയി
ഇന്ത്യൻ സാമ്പത്തിത ശാസ്ത്രജ്ഞനാണ് ബിബേക് ദെബ്രോയി. സാഹിത്യ - വിദ്യാഭ്യാസ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. ആസൂത്രണക്കമ്മീഷനു പകരം നരേന്ദ്ര മോദി സർക്കാർ രൂപീകരിച്ച നീതി ആയോഗിലെ മുഴുവൻ സമയ അംഗമാണ്. മഹാഭാരതത്തിന്റെ ഇംഗ്ലീഷ് തർജ്ജമ പത്ത് വോള്യമായി പ്രസിദ്ധീകരിച്ചു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1955-ൽ ജനിച്ചവർ വർഗ്ഗം:ജനുവരി 25-ന് ജനിച്ചവർ
ടമാക്കോ മാർക്കറ്റ്
നഒക്കോ യമാഡ യുടെ സംവിധാനത്തിൽ ക്യോട്ടോ അനിമേഷൻ‍ നിർമ്മിച്ച ഒരു ജാപ്പനീസ് അനിമെ ടെലിവിഷൻ സീരീസാണ് ടാമാക്കോ മാർക്കറ്റ് (たまこまーけっと Tamako Māketto?). 2013 ജനുവരി 10 -നും മാർച്ച് 28-നു മിടയ്ക്കാണ് ഇത് പുറത്തിറങ്ങുന്നത്. വടക്കേ അമേരിക്കയിൽ സെന്റായി ഫിലിംവർക്ക്സാണ് ഈ അനിമെ ലൈസൻസ് ചെയ്തിരിക്കുന്നത്. ഏപ്രിൽ 2014  -ൽ ഇതിന്റെ ഒരു സിനിമയും വന്നിരുന്നു.
ഇതിവൃത്തം
ഉസാഗിയാമ ഷോപ്പിംഗ് ജില്ലയിൽ (うさぎ山商店街 Usagiyama Shōtengai).ടമാ-യ എന്ന  മോച്ചി (അരികൊണ്ടുണ്ടാക്കുന്ന ഒരു തരം കേക്ക്) കട നടത്തുന്ന ഒരു കുടുംബത്തിലെ ഏറ്റവും ഇളയ മകളാണ് ടമാക്കോ കിട്ടാഷിരാക്കവ. വളരെ ദൂരെയുള്ള ഒരു സ്ഥലത്തു നിന്ന് തന്റെ രാജകുമാരന് പറ്റിയ രാജകുമാരിയെ തേടിയെത്തുന്ന സംസാരിക്കാൻ കഴിവുള്ള ദേര മോച്ചിമാസ്സി എന്നൊരു പക്ഷിയെ ടമാക്കോ -യ്ക്ക് കിട്ടുന്നു. അവരുടെ രുചികരമായ മോച്ചി കഴിച്ച് ദേര അവിടെ താമസമാക്കുകയാണ്. ടമാക്കോ, അവളുടെ കൂട്ടുകാർ, കുടുംബം, അയൽക്കാർ, ദേര എന്ന പക്ഷി എന്നിവരുടെ ദിവസേനയുള്ള കാര്യങ്ങളാണ് ഈ അനിമെ സീരീസ് പറയുന്നത്. അതിലൂടെ ടമാക്കോ മാർക്കറ്റിലേയും, ടമാക്കോ ലൗ സ്റ്റോറി എന്ന ഫിലിമിലേക്ക് സീരീസ് എത്തിച്ചേരുന്നു, ടമാക്കോ ലൗ സ്റ്റോറി എന്ന സിനിമയിൽ ടമാക്കോയുടേയും, ബാല്യകാലകൂട്ടുകാരനായ മോച്ചിസോ യുടേയും, വികാര ജീവിതങ്ങളെ കാണിക്കുന്നതാണ്, പ്രധാനമായും, മോച്ചിസോക്ക് ടമാക്കോയോടുള്ള ഇഷ്ടത്തെത്തുടർന്നുണ്ടാകുന്ന സംഭവവികാസങ്ങളാണ്.
അനിമെ
ക്യോട്ടോ അനിമേഷൻ നിർമ്മാണത്തിൽ 2013 ജനുവരി 10 -നും മാർച്ച് 28 -നുമിടയ്ക്കാണ് ടോക്കിയോ എംഎക്സിൽ ടമാക്കോ മാർക്കറ്റ് പുറത്തിറങ്ങുന്നത്. നഒക്കോ യമാഡ യുടെ സംവിധാനത്തിൽ റെയ്ക്കോ യോഷിഡ യാണ് തിരക്കഥ എഴുതിയിരിക്കുന്നത്. ഇക്കുക്കോ ടാമിനെയാണ് കലാ സംവിധായകൻ, യൂക്കിക്കോ ഹൊറിഗുച്ചിയാണ് കഥാപാത്ര നിർമ്മാണം നിർവഹിച്ചത്. ശബ്ദ സംവിധായകൻ യോട്ട ട്സുരോക്കയും, സംഗീതം ടൊമോക്കെ കട്ടോക്കയുമാണ്. അനിമെയുടെ തുടക്കത്തിലേയും, അന്ത്യത്തിലേയുമുള്ള ഓപ്പണിംഗ് ടമാക്ക മാർക്കറ്റിന്റെ ചിത്രീകരണമാണ്. വടക്കേ അമേരിക്കയിൽ സെന്റായി ഫിലിംവർക്ക്സാണ് ഇതിന്റെ ലൈസൻസ് വഹിക്കുന്നത്, അനിമെ നെറ്റവർക്കിലൂടെയാണ് സംപ്രേഷ്ണം, യു.കെയിൽ അനിമെ ഓൺ ഡിമാൻഡിലൂടെയാണ് സംപ്രേഷ്ണം.
2014 ഏപ്രിൽ 26 -ന് ടമാക്ക ലൗ സ്റ്റോറി എന്ന പേരിൽ ഈ അനിമെയുടെ അടിസ്ഥാനത്തിൽ‍ ഒരു സിനിമ ഇറങ്ങി. "കോയ് നൊ ഉട്ട"(恋の歌) എന്നതാണ് അതിലെ ഓപ്പണിംഗ് സോങ്. മമേദായ് കിട്ടാഷിരാക്കവയാണ് അത് നിർമ്മിച്ചത്. എൻഡിംഗ് സോങ് "കോയ് നൊ ഉട്ട" യുടെ മറ്റൊരു വേർഷനാണ്, അത് പാടിയത് അയ സുസാക്കിയാണ്, പ്രധാന തീം സോങ് "പ്രിൻസിപ്പിൾ"(プリンシプル) എന്നതാണ്. അതും സുസാക്കിയുടേതാണ്. വടക്കേ അമേരിക്കയിൽ സെന്റായി ഫിലിം വർക്ക്സ് ഇതിനെ ലൈസൻസ് ചെയ്തിരിക്കുന്നു.
അംഗീകാരം
അനിമെ ന്യൂസ് നെറ്റവർക്കിലെ കാൾ കിംലിങ്കർ ഈ അനിമേയ്ക്ക് ബി ഗ്രേഡാണ് നൽകിയത്, പ്രകാശമാനമായ അന്തരീക്ഷം വളരെ നന്നായെന്നും, പക്ഷെ കഥാപാത്രങ്ങൾ ഓർമ്മപ്പെടുത്തം വിധം ആഴമില്ലാത്തതായിരുന്നെന്നും  അദ്ദേഹം കൂട്ടിച്ചേർത്തു. 2014 മെയ് 11 ആയപ്പോഴേക്കും സിനിമ ജപ്പാനിൽ 124,894,745 യെൻ നേടി.
താജുൽ മസാജിദ്
ഇന്ത്യയിലെ ഭോപാലിൽ സ്ഥിതിചെയ്യുന്ന പ്രശസ്തമായ പഴക്കമേറിയ ഒരു പള്ളിയാണ് താജുൽ മസാജിദ്. പള്ളി എന്നതിന്റെ അറബി പദമായ മസ്ജിദ് എന്നതിന്റെ ബഹുവചനമാണ് മസാജിദ്. താജുൽ മസാജിദ് എന്നാൽ പള്ളികളുടെ കിരീടം എന്നാണ് അർഥം. ഇന്ത്യയിലെ ഏറ്റവും വലിയ പള്ളിയും ഏഷ്യയിലെ ഏറ്റവും വലിയ പള്ളികളിൽ ഒന്നും ആണ് താജുൽ മസാജിദ്.
ചരിത്രം
മുഗൾ ചക്രവർത്തിയായ ബഹദൂർഷ സഫറിന്റെ കാലത്താണ് ഈ പള്ളി നിർമ്മിക്കുന്നത്. ബാഖി മുഹമ്മദ്‌ ഖാന്റെ പത്നിയായിരുന്ന നവാബ് ഷാജഹാൻ ബീഗത്തിന്റെ കാലത്ത് ആരംഭിച്ച നിർമ്മാണം മകൾ സുൽത്താനാ ജഹാൻ ബീഗത്തിന്റെ കാലത്തും തുടർന്നു. എന്നാൽ 1857 ഒന്നാം സ്വാതന്ത്ര സമരം ആരഭിച്ചതോടെ പള്ളിയുടെ നിർമ്മാണം നിലച്ചു. പിന്നീട് ഒരു നൂറ്റാണ്ടിനു ശേഷം 1971 ൽ അല്ലാമാ മുഹമ്മദ്‌ ഇംറാൻ ഖാൻ നദവി അസ്ഹരി, മൗലാനാ സയ്യിദ് ഹാഷ്മത്ത് അലി സാഹിബ് എന്നിവരുടെ ഭഗീര പ്രയത്ന ഫലമായി പുനർനിർമ്മാണം ആരംഭിച്ചു. 1985ൽ ഇതിന്റെ പണി പൂർത്തിയായി. ഇതിന്റെ പ്രധാന കവാടം നിർമ്മിക്കുന്നതിനു സാമ്പത്തിക സഹായം നൽകിയത് കുവൈത്ത് അമീർ ആയിരുന്നു. അദ്ദേഹത്തിന്റെ മരണപ്പെട്ട ഭാര്യയുടെ ഒര്മാക്കായാണ് അദ്ദേഹം ഇതിൽ സഹായം ചെയ്തത്. ഇന്ന് ലോകത്തെ ഏറ്റവും പ്രശസ്തമായ പള്ളികളിൽ ഒന്നാണിത്. ഇതിന്റെ കൂടെ വലിയ ഒരു വിദ്യാലയവും പ്രവർത്തിക്കുന്നു.
അവലംബം
വർഗ്ഗം:മുസ്ലീം പള്ളികൾ
ദുഷ്യന്തൻ
ഭാരതത്തിലെ ഇതിഹാസങ്ങളിൽ ഒന്നായ മഹാഭാരതത്തിൽ പരാമർശിച്ചിരിക്കുന്ന ഒരു ചക്രവർത്തിയാണ് ദുഷ്യന്തൻ. ഭരത ചക്രവർത്തിയുടെ പിതാവായറിയപ്പെടുന്ന ദുഷ്യന്തന്റെ പത്നി ശകുന്തളയായിരുന്നു. ദുഷ്യന്തന്റെയും ശകുന്തളയുടെയും ജീവിതമാണ് ഏതാണ്ട് ഏ. ഡി. 300ൽ കാളിദാസൻ രചിച്ച അഭിജ്ഞാനശാകുന്തളത്തിന്റെ ഇതിവൃത്തം.
ഇഞ്ചൻതറ
1912 -ൽ ബ്രണ്ടൻ സായിപ്പ് കൊണ്ടുവന്ന മോട്ടോർ ഉപയോഗിച്ചുള്ള പെട്ടിയും പറയും സാങ്കേതികവിദ്യ തയ്യാറാക്കുന്ന വരമ്പുകളെയാണു് ഇഞ്ചൻതറ എന്നു പറയുന്നത്  കുമരകത്താണു് ഇതാദ്യമായി പരീക്ഷിച്ചത്. ഇതു പരീക്ഷിച്ച കായൽ ബ്രണ്ടൻകായൽ എന്നാണു് അറിയപ്പെടുന്നത്. വരമ്പിനോട് ചേർത്താണു് പെട്ടി സ്ഥാപിക്കുക. വരമ്പിന്റെ നീളത്തിനൊത്ത് ഒരടി ഉയരമുള്ള പെട്ടി. ഈ പെട്ടിയുടെ അറ്റത്തായാണു് അഞ്ചടി ഉയരമുള്ള പറ ഘടപ്പിക്കുക. മോട്ടോറും ഫാനും കൺവെയർ ബെൽട്ട്കൊണ്ട് പരസ്പരം ബന്ധിപ്പിച്ചിരിക്കും. മോട്ടോർ കറങ്ങുന്നതിനോടൊപ്പം ഫാൻ കറങ്ങി പെട്ടെന്നു് പെട്ടെന്നു് ലീഫ് വഴി വെള്ളം പറയിലേക്കു് നിറയും. പറനിറഞ്ഞുകഴിഞ്ഞാൽ ഈ വെള്ളം പെട്ടിയിലേക്കൊഴുക്കി കൊയ്ത്തുപാടത്തു നിന്നും പുറന്തള്ളും. ഡി വാട്ടറിങ്ങിനായാണു് പെട്ടിയും പറയും ഉപയോഗിക്കുന്നത്
നേനെന്ദു വെതുകുദുരാ
ത്യാഗരാജസ്വാമികൾ കർണ്ണാടക ബിഹാഗ്‌ രാഗത്തിൽ ചിട്ടപ്പെടുത്തിയ ഒരു കൃതിയാണ് നേനെന്ദു വെതുകുദുരാ. ഈ കൃതി ഹരികാംബോജി രാഗത്തിലും ആലപിക്കാറുണ്ട്. തന്റെ പ്രിയപ്പെട്ട ശ്രീരാമ വിഗ്രഹം സഹോദരൻ എടുത്ത് പുഴയിൽ എറിഞ്ഞപ്പോൾ ത്യാഗരാജസ്വാമികൾ രചിച്ചകൃതിയാണത്രേ ഇത്.
ഷിരി ആപ്പിൾബി
ഷിരി ഫ്രെഡ ആപ്പിൾബി (ജനനം: ഡിസംബർ 7, 1978) ഒരു അമേരിക്കൻ നടിയും സംവിധായികയുമാണ്. WB/UPN ന്റെ റോസ്‍വെൽ (1999–2002) എന്ന സയൻസ് ഫിക്ഷൻ പരമ്പരയിലെ ലിസ് പാർക്കർ എന്ന നായികാ കഥാപാത്രം, ലൈഫ്ടൈം/ഹുലു ഡ്രാമാ പരമ്പരയായ അൺറീയലിലെ (2015–18) റേച്ചൽ ഗോൾഡ്ബെർഗ് എന്നീ കഥാപാത്രങ്ങളിലൂടെയാണ് അവർ കൂടുതൽ പ്രശസ്തയായത്. എ ടൈം ഫോർ ഡാൻസിംഗ് (2000), സ്വിംഫാൻ (2002), ഹവോക്ക് (2005), ചാർളി വിൽസൺസ് വാർ (2007), ദ ഡെവിൾസ് കാൻഡി (2015) എന്നിവയാണ് അവർ അഭിനയിച്ച പ്രധാന ചലച്ചിത്രങ്ങൾ.
ആദ്യകാലം
ഷിരി ആപ്പിൾബി കാലിഫോർണിയിയലെ ലോസ് ആഞ്ജലസിൽ ഒരു യഹൂദ സ്കൂൾ അധ്യാപികയായിരുന്ന ദിന ആപ്പിൾബി (മുമ്പ്, ബൊവാഡെർ) ടെലികമ്യൂണിക്കേഷൻ എക്സിക്യൂട്ടീവ് ജെറി ആപ്പിൾബി എന്നിവരുടെ മകളായി ജനിച്ചു. അവരുടെ മാതാവ് ഇസ്രയേലി, സെഫാർഡിക് മൊറോക്കൻ-ജൂത പശ്ചാത്തലത്തിലുള്ളയാളും പിതാവ് അശ്കനാസി ജൂത വിഭാഗത്തിൽ നിന്നുള്ളയാളുമായിരുന്നു. ആപ്പിൾബിയുടെ മാതാവ് ഇസ്രയേലിലെ നടി ആയിരുന്നു. അവരും ഇളയ സഹോദരൻ ഇവാനും ലോസാഞ്ചലസ് കൗണ്ടി യിലെ കലാബസസിലാണ് വളർന്നത്. അവർ വളർന്നുവന്ന വീട്ടിൽ കോഷർ (മതപരമായ ജൂത ഭക്ഷണക്രമം) ആചരിച്ചിരുന്നു.
1997-ൽ കലാബാസസ് ഹൈസ്കൂളിൽ നിന്ന് ആപ്പിൾബി ബിരുദം നേടി. 1998 മുതൽ 1999 വരെ തെക്കൻ കാലിഫോർണിയ സർവകലാശാലയിൽ ഇംഗ്ലീഷ് ഐഛികമായി പഠനം നടത്തി. രണ്ടു വർഷത്തിനു ശേഷം റോസ്‍വെൽ എന്ന ചിത്രത്തിലെ നായികാ കഥാപാത്രം അവരെ തേടിയെത്തി. എന്നാൽ അഭിനയജീവിതം തുടർന്നുപോകവേ 2010 ൽ ലൈഫ് അൺഎക്സ്പെക്റ്റഡ് (2010 - 2011) എന്ന പരമ്പരയുടെ ഷൂട്ടിംഗ് സമയത്ത് ആപ്പിബി ഫീനിക്സ് സർവകലാശാല യിലെ മനശാസ്ത്രപഠനത്തിനായി പ്രയത്നിച്ചുതുടങ്ങിയിരുന്നു. തുടക്കം മുതൽ അവസാനം വരെ ഈ പഠനത്തിനു പതിനാലുമാസമെടുക്കുകയും ഒരു വലിയസമയം ചെലവഴിച്ച് അവർ 2012 ൽ ബിരുദം പൂർത്തിയാക്കുകയും ചെയ്തു.
ഹഫ്സ ബിൻത് ഉമർ ഇബ്ൻ ഖത്വാബ്
ജനനം
നബിക്ക് പ്രവാചകത്വം ലഭിച്ച അഞ്ചാം വർഷം മക്കയിലായിരുന്നു ജനനം. ആദ്യം ഹഫ്സയെ വിവാഹം ചെയ്തിരുന്നത് ഖുനൈസ് ഇബ്ൻ ഹുദൈഫ എന്ന ഒരു സഹാബിയായിരുന്നു. ബദ്ർ, ഉഹ്ദ് യുദ്ധങ്ങളിൽ പങ്കെടുത്തിരുന്ന ഒരു ധീരയോദ്ധാവായിരുന്ന അദ്ദേഹത്തിന് ഉഹ്ദ് യുദ്ധത്തിൽ മുറിവേൽക്കുകയും അത് അദ്ദേഹത്തിന്റെ മരണത്തിന് ഹേതുവാകുകയും ചെയ്തു. അങ്ങനെ വിധവയായ തന്റെ മകളെ വിവാഹം ചെയ്യാൻ ഉമർ തന്റെ സുഹൃത്തുക്കളായ അബൂബക്കറിനോടും ഉസ്മാനോടും ആവശ്യപ്പെട്ടെങ്കിലും അവർ നിരസിക്കുകയാണുണ്ടായത്. ഇതേക്കുറിച്ച് നബിയോട് പരാതിപ്പെട്ട ഉമറിനോട് നബി പറഞ്ഞത് "ഹഫ്സക്ക് ഉസ്മാനേക്കാളും ഉസ്മാന് ഹഫ്സയേക്കാളും നല്ല ഇണയെ ലഭിച്ചേക്കാം" എന്നാണ്. പിന്നീട് മുഹമ്മദ് നബി ഹഫ്സയെ വിവാഹം ചെയ്തു.
അഭ്യസ്ത വിദ്യ
ഇസ്ലാമിന്റെ ആദ്യ കാലത്ത് തന്നെ ശിഫാ അദവിയ്യയിൽ നിന്ന് സാക്ഷരത നേടിയ ഇവർ ഖുർ ആൻ ഹൃദ്ദിസ്ഥമാക്കുകയും അതിന്റെ ലിഖിതവൽക്കരണത്തിൽ സഹായിക്കുകയും ചെയ്തിട്ടുണ്ട്. ഖുർ ആന്റെ ആദ്യ പ്രതി സൂക്ഷിച്ചുവെച്ചിരുന്നതും ഇവർ തന്നെയായിരുന്നു. ഖലീഫ ഉസ്മാന്റെ കാലത്ത് ഖുർആൻ ക്രോഡീകരിക്കുമ്പോൾ ഹഫ്സയുടെ കൈവശം ഉണ്ടായിരുന്ന പകർപ്പും ഉപയോഗപ്പെടുത്തിയിരുന്നു.
ഹദീസ് പണ്ഡിത
അറുപതോളം ഹദീസുകൾ നിവേദനം നടത്തിയ ഹഫ്സ, ആയിശയുടെ ഉറ്റ തോഴി കൂടിയായിരുന്നു.
മരണം
അറുപതാം വയസ്സിൽ മരണപ്പെട്ടു.
അവലംബങ്ങൾ
വർഗ്ഗം:സ്വഹാബികൾ വർഗ്ഗം:മുഹമ്മദ് നബിയുടെ ഭാര്യമാർ
റോബിനിയ സ്യൂഡോക്കേഷിയ
പുറം കണ്ണികൾ
വർഗ്ഗം:ഫാബേസീ വർഗ്ഗം:വിഷസസ്യങ്ങൾ വർഗ്ഗം:തെക്കുകിഴക്കൻ യുണൈറ്റഡ് സ്റ്റേറ്റ്സിലെ മരങ്ങൾ വർഗ്ഗം:അലങ്കാര വൃക്ഷങ്ങൾ വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:റോബിനിയ
ജിഞ്ചർ & റോസ
അവലംബം
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
ഏരിയ ബോയ്സ്
നൈജീരിയയിലും യുകെയിലും 2007-ൽ പുറത്തിറങ്ങിയ ഒരു ഹ്രസ്വ നൈജീരിയൻ ചിത്രമാണ് ഏരിയ ബോയ്സ്. എഡ്ഡി കാഡി, അക്കീം ഒലതുൻബോസുൻ, ഡെലെ അവോസൈൽ, ജാനറ്റ്- നിക്കോൾ എൻസെക്വെ എന്നിവർ അഭിനയിച്ചു. ഇൻസ്‌പയർ ഫിലിം & മീഡിയയ്ക്ക് കീഴിൽ ഒമേലിഹു ൻവാങ്‌ഗുമ സംവിധാനം ചെയ്തു.
സംഗ്രഹം
സുഹൃത്തുക്കളായ ബോഡെയും ഒബിയും, അഴിമതിയും അത്യാഗ്രഹവും മറ്റെല്ലാറ്റിനെയും മറികടക്കുന്ന ഒരു ലോകത്തിലാണ് ജനിച്ചതും വളരുന്നതും. തങ്ങളുടെ ബോസുമായുള്ള ബന്ധം വിച്ഛേദിക്കാൻ അവർ തീരുമാനിക്കുന്നു. കാരണം അവർക്ക് ചുറ്റുമുള്ള അഴിമതിക്കെതിരെ മികച്ച രീതിയിൽ പ്രതിരോധിക്കാൻ സ്വന്തം ബിസിനസ്സ് പങ്കാളിത്തം സ്ഥാപിക്കാൻ അവർ ആഗ്രഹിക്കുന്നു. എന്നാൽ ചാൾസ് ഡാർവിനെതിരെ നീങ്ങാൻ അവർ ഗൂഢാലോചന നടത്തുകയും അദ്ദേഹം അതിനെക്കുറിച്ച് കണ്ടെത്തുകയും ചെയ്യുമ്പോൾ അവരുടെ പദ്ധതികൾ ആരംഭിക്കുന്നതിന് മുമ്പ് ചോർന്നു. നഗരത്തിൽ നിന്നും ഡാർവിനിൽ നിന്നും ഓടിപ്പോയ ഈ ജോഡി സൗഹൃദത്തിന്റെ യഥാർത്ഥ മൂല്യം കണ്ടെത്തുന്നു.
പുറംകണ്ണികൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
സോർബെറ്റ്
മധുരമുള്ള പാനീയത്തിൽ തണുത്ത ഡെസ്സെർട്ട് ചേർത്ത് ഉണ്ടാക്കുന്ന വിഭവമാണ് സോർബെറ്റ്. പാനീയമായി ഉപയോഗിക്കുന്നത് വീഞ്ഞ്, പഴസത്ത, തേൻ എനിവയാണ്. പല രാജ്യങ്ങളിലും ഐസ്ക്രീമിനു പകരമായി സോർബെറ്റ് ഉപയോഗിക്കുന്നു. സോർബെറ്റ് പോലുള്ള ഒരു ഇറ്റാലിയൻ വിഭവമാണ് ഗ്രാനിറ്റ. എന്നാൽ ഗ്രാനിറ്റയിലുള്ള ഐസ് വലിപ്പമേറിയതും, പാനീയം ഘനീഭവിച്ചതുമായിരിക്കും. ആഫ്രിക്കയിൽ പ്രചാരത്തിലുള്ള അഗ്രാസ് എന്ന സോർബെറ്റിൽ ബദാമും പഞ്ചസാരയും ചേർക്കുന്നു. ജിവ്രെ എന്നത് പഴത്തിന്റെ തൊലിയിലോ, ചിരട്ടയിലോ വിളമ്പുന്ന സോർബെറ്റിനെ വിളിക്കുന്ന പേരാണ്.
ചരിത്രം
അറബി വാക്കായ 'ഷറാബി'ൽ നിന്നാണ് സോർബെറ്റ് എന്ന വാക്ക് ഉദ്ഭവിച്ചത്. ഷറാബ് എന്നാൽ ലഹരി പാനീയം എന്നർഥം. നാടോടിക്കഥകൾ പ്രകാരം സോർബെറ്റ് കണ്ടുപിടിച്ചത് റോമൻ ചക്രവർത്തിയായ നീറോ ആണ്. ഇദ്ദേഹത്തിന്റെ പരിചാരകർ മലനിരകളിൽ നിന്നും മഞ്ഞ് ശേഖരിക്കുകയും, രാജാവ് ഊണ്മുറിയിൽ വച്ച് മഞ്ഞിൽ വീഞ്ഞും തേനും ചേർത്തു കുടിക്കുകയുമായിരുന്നത്രെ.
വർഗ്ഗം:ഭക്ഷണപദാർത്ഥങ്ങൾ വർഗ്ഗം:ഇറ്റാലിയൻ പാചകം
കാഡി ട്രവോറി
ഒരു ബുർക്കിനാബ് നടിയും ചലച്ചിത്ര സംവിധായികയും ചലച്ചിത്ര നിർമ്മാതാവുമാണ് കാഡി ട്രവോറി (ജനനം: 18 മാർച്ച് 1979).
ആദ്യകാലജീവിതം
1979-ൽ ബോബോ-ഡിയൂലാസോയിലാണ് ട്രവോറി ജനിച്ചത്. ഉഗാദുഗൌവിലെ ഐസിസിൽ (ഹയർ ഇൻസ്റ്റിറ്റ്യൂട്ട് ഓഫ് ഇമേജ് ആൻഡ് സൗണ്ട്) പഠനം നടത്തിയിരുന്നു.
ടൗസെൻറ് ടിയാൻ‌ഡ്രാബോഗോ സംവിധാനം ചെയ്ത എ നൗസ് ലാ വൈ എന്ന ടിവി പരമ്പരയിലൂടെയാണ് 1998-ൽ ട്രവോറി അഭിനയരംഗത്തേക്ക് പ്രവേശിച്ചത്. 2001-ൽ, ഇസ്സൗഫ് തപ്‌സോബയുടെ ടിവി സീരീസ് ലെസ് ജീൻസ് ബ്രാഞ്ചെസിൽ ട്രവോറി അഭിനയിച്ചിരുന്നു. അതേ വർഷം ഗോംതിയോഗോയിൽ അഭിനയിച്ചു. 2008-ൽ പോലീസ് നാടക പരമ്പരയായ സൂപ്പർ ഫ്ലിക്ക്സിൽ ഇൻസ്പെക്ടർ മാർക്കുമായി ബന്ധമുള്ള ഉസ്മാനെയുടെ അർദ്ധസഹോദരിയായ ടിമി എന്ന കഥാപാത്രത്തെ അഭിനയിച്ചു.
2014-ൽ, ട്രവോറി അവരുടെ ആദ്യ ഫീച്ചർ ചിത്രമായ എ വെൻഡ്രെ സംവിധാനം ചെയ്തു. 2017-ൽ കോൺഫ്ലിറ്റ് കൺജുഗൽ സംവിധാനം ചെയ്തു. ഉഗാദുഗൌവിലെ പനാഫ്രിക്കൻ ഫിലിം ആൻഡ് ടെലിവിഷൻ ഫെസ്റ്റിവലിൽ സുക്കേസ് സിനിമ ബർകിന ഫാസോ അവാർഡ് ലഭിച്ച രണ്ട് ചിത്രങ്ങളിലൊന്നാണിത്. 2018-ൽ ട്രവോറി സംവിധാനം ചെയ്ത പ്രെജ്യൂജ്, ഔഗ ഫിലിം ലാബിൽ നിന്നുള്ള ഗ്രാന്റ് ഉപയോഗിച്ചാണ് നിർമ്മിച്ചത്. അവർ അഥീന ഫിലിംസ് എന്ന നിർമ്മാണ കമ്പനി സ്ഥാപിച്ചു.
സ്വകാര്യ ജീവിതം
2008 ജനുവരി 31 ന് ട്രോറോ റാപ്പർ സ്മോക്കിയെ (സെർജ് മാർട്ടിൻ ബംബാര) വിവാഹം കഴിച്ചു. ദമ്പതികൾക്ക് രണ്ട് കുട്ടികളുണ്ട്.
പുറംകണ്ണികൾ
വർഗ്ഗം:1979-ൽ ജനിച്ചവർ വർഗ്ഗം:ആഫ്രിക്കൻ ചലച്ചിത്ര സംവിധായകർ
സിബിലോയി ദേശീയോദ്യാനം
പുറത്തേയ്ക്കുള്ള കണ്ണികൾ
വർഗ്ഗം:കെനിയയിലെ ദേശീയോദ്യാനങ്ങൾ
കുഴൽപ്പുഴു
നെല്ലിനെ ആക്രമിക്കുന്ന ഒരു നിശാശലഭത്തിന്റെ ലാർവ്വയാണ് കുഴൽപ്പുഴു (Rice case worm). കുഴൽപ്പുഴു വെള്ളത്തിൽ ജീവിക്കുന്ന കീടമാണ്. ഇവ നെല്ലോല മുറിച്ചുണ്ടാക്കുന്ന കുഴലുകൾക്കുള്ളിലിരുന്ന് ഇലയുടെ അടിവശത്ത് തൂങ്ങിക്കിടന്ന് ഇലകളിലെ ഹരിതകം കാർന്നുതിന്നുന്നു. ഇതിന്റെ ഫലമായി നെല്ലോലകൾ വെളുത്തുപോകുന്നു.
ജീവിതചക്രം
ഇതു മഴക്കാലത്തും വെള്ളം കെട്ടിനിൽക്കുന്ന പാടത്തും ഉള്ള ഇളംചെടികളിൽ മാത്രം കാണുന്ന ഒരു കീടമാണ്. ഇവയുടെ ശലഭങ്ങൾ ഇലകളിലും തണ്ടുകളിലുമായാണ് മുട്ടയിടുന്നത്. മുട്ടവിരിഞ്ഞിറങ്ങുന്ന പുഴുക്കൾ നെല്ലോല മുറിച്ചെടുത്ത് കുഴലുണ്ടാക്കി അതിനുള്ളിലിരുന്ന് കുഴലും വഹിച്ച് നീങ്ങുന്നു. പുഴുക്കൾക്ക് വെള്ളത്തിലടങ്ങിയിരിക്കുന്ന വായു മാത്രമേ ശ്വസിക്കാനാകൂ. അതിനാൽ വെള്ളക്കെട്ടുള്ള പാടങ്ങളിൽ ഇവയുടെ ഉപദ്രവം കൂടുതലായിരിക്കും. ആക്രമണവിധേയമായ നെൽച്ചെടി മുഴുവൻ കുറ്റിയായി വിളറിവെളുത്തുപോകുന്നു. ഈ ശലഭത്തിന്റെ സമാധിയും കുഴലിനുള്ളിലാണ്.
പ്രതിരോധം
പുഴുവിന്റെ ആക്രമണം കണ്ടാലുടൻ നെൽപ്പാടത്തെ വെള്ളം നാല്പത്തെട്ടു മണിക്കൂർ നേരം വാർത്തുകളയണം. വ്യാപകമാവുന്ന പ്രദേശങ്ങളിൽ ഏക്കർ ഒന്നിന്‌ 100 കിലോ അറക്കപ്പൊടി അല്ലെങ്കിൽ ഉമിയിൽ അര ലിറ്റർ മണ്ണെണ്ണ ചേർത്ത്‌ നന്നായി ഇളക്കിയശേഷം നെൽപ്പാടത്ത്‌ വിതറി കൊടുക്കുന്നത് നല്ലതാണ്. ക്ലോറോൻ നിപ്പോൾ എന്ന അവശിഷ്‌ട വീര്യം കുറഞ്ഞ തരി രൂപത്തിലുള്ള കീടനാശിനി ഏക്കർ ഒന്നിന്‌ നാല്‌ കിലോ എന്ന തോതിൽ വെള്ളം കളഞ്ഞതിന്‌ ശേഷം വിതറ കൊടുക്കാം. കീടശല്യം തുടർച്ചയായി കാണുന്ന പാടങ്ങളിൽ കീടത്തെ ചെറുത്തുനിക്കാൻ കഴിവുള്ള വിത്തിനമായ -ഭാഗ്യാ- കൃഷി ചെയ്യണം.
പുറത്തേയ്ക്കുള്ള കണ്ണികൾ
വർഗ്ഗം:നെല്ലിന്റെ കീടങ്ങൾ വർഗ്ഗം:നിശാശലഭങ്ങൾ
ഉഷ്ണമേഖലാകൊടുങ്കാറ്റ്
ഉഷ്ണമേഖല പ്രദേശത്ത് സമുദ്രങ്ങൾക്ക് മുകളിൽ രൂപപ്പെടുന്ന ശക്തമായ കൊടുങ്കാറ്റുകളാണ് ഉഷ്ണമേഖല കൊടുങ്കാറ്റുകൾ. ഒരു ന്യൂനമർദ്ദത്തിനു ചുറ്റുമായി വളരെ ശക്തിയിൽ, ചുഴിയുടെ രൂപത്തിൽ കറങ്ങുന്നതിനാൽ ഇവയെ ഉഷ്ണമേഖല ചുഴലിക്കാറ്റുകൾ എന്നും വിളിക്കാറുണ്ട്. ശക്തിയിലുള്ള കാറ്റും പേമാരിയോടും കൂടിയുള്ള വലിയ രൂപമാണ്‌ ഇത്തരം കൊടുങ്കാറ്റുകകൾക്ക് ഉണ്ടാവുക. ഓരോ പ്രദേശത്തും ഇത്തരം ചുഴലികാറ്റുകൾക്ക് വ്യത്യസ്തമായ പേരുകളുണ്ട്. വളരെ തീവ്രതയുള്ള ഉഷ്ണ മേഖല കൊടുങ്കാറ്റുകളെ വടക്കുപടിഞ്ഞാറു പസഫിക് സമുദ്രത്തിൽ ടൈഫൂൺ എന്നാണ് വിളിക്കാറ്. വടക്ക് അറ്റ്‌ലാന്റിക് സമുദ്രത്തിലും, പസിഫിക് സമുദ്രത്തിന്റെ ചില ഭാഗങ്ങളിലും അവയെ ഹരികെയിൻ എന്ന് പറയും. ഇന്ത്യൻ മഹാസമുദ്രത്തിലാണ് ഉണ്ടായിരിക്കുന്നതെങ്കിൽ അവയെ ചുഴലി എന്ന അർഥം വരുന്ന സൈക്ലോൺ എന്ന് വിളിക്കും. ഇത്തരം കൊടുങ്കാറ്റുകൾ തീര പ്രദേശത്ത് വളരെ കനത്ത നാശനഷ്ടമാണ് ഉണ്ടാക്കുക. സമുദ്രത്തിൽ നിന്നും കരയിലേക്ക് പ്രവേശിക്കുന്നതോടെ ഇവ ക്രമേണ നശിച്ചു പോവുന്നു. ചുഴലിക്കാറ്റുകൾക്ക് സമുദ്രോ പരിതലത്തിൽ ശക്തമായ തിരകൾ ഉണ്ടാക്കാൻ കഴിയും,കൂടാതെ  സമുദ്ര ജല നിരപ്പ് ഉയർത്തുകയും ചെയ്യും. ഇങ്ങനെ ചുഴലിക്കാറ്റു മൂലം സമുദ്ര ജലനിരപ്പ്‌ ഉയരുന്നതിനെ സ്റ്റോം സർജ് എന്ന് പറയുന്നു. സ്റ്റോം സർജ്നു തീര പ്രദേശത്ത് വലിയ തോതിലുള്ള വെള്ളപ്പൊക്കം ഉണ്ടാക്കുവാൻ കഴിയും
ഭൌതിക ഘടന
ന്യൂനമർദ്ദ കേന്ദ്രത്തിനു ചുറ്റുമായി വളരെ ശാന്തമായ, മേഘങ്ങൾ ഒന്നും ഇല്ലാത്ത വൃത്താകൃതിയിലുള്ള പ്രദേശത്തെയാണ്‌  ചുഴലിക്കാറ്റിന്റെ കണ്ണ് എന്ന് വിളിക്കുന്നത്‌ (eye). ചുഴലിക്കാറ്റിന്റെ കണ്ണിലൂടെ, ട്രോപോപൗസ് മുതൽ സമുദ്ര നിരപ്പ് വരെ, തഴേക്കുള്ള വായു സഞ്ചാരം മേഘങ്ങളുടെ രൂപികരണത്തെ തടയുന്നത് കൊണ്ടാണ്  ഇങ്ങനെ സംഭവിക്കുന്നത്‌. ശരാശരി  30 - 60 കിലോമീറ്റർ ആയിരിക്കും ഒരു ഉഷ്ണമേഖല ചുഴലിക്കാറ്റിന്റെ കണ്ണിന്റെ വലിപ്പം .ഉപഗ്രഹ ചിത്രങ്ങളിൽ നിന്നും ഈ ഭാഗം കൃത്യമായി മനസ്സിലാക്കാൻ സാധിക്കുന്നതാണ്.
കേന്ദ്രഭാഗത്തേക്ക് അടുക്കുന്ന വായു കണ്ണിനു ചുറ്റും കറങ്ങി മുകളിലേക്ക് ഉയർന്നു ട്രോപോപൗസിന്  അടുത്തായി പുറത്തേക്ക് പോവുന്നു, ഇങ്ങനെ ഉയരുന്ന സമയത്ത് വായുവിൽ ഉണ്ടാവുന്ന ബാഷ്പം വലിയ തോതിൽ  കുമുലോ നിംബസ് മേഘങ്ങൾ രൂപപ്പെടാൻ കാരണമാവുന്നു. ഈ മേഘങ്ങളാണ് പേമാരിയായി പെയ്യുന്നത്.
പ്രവചനം
വർഗ്ഗം:പുതുമുഖലേഖനം വർഗ്ഗം:കാറ്റുകൾ
റോസ്‌കോയ ആൽപിന
ഹിമാലയസാനുക്കളിൽ നിന്നുള്ള ഒരു വാർഷികസസ്യമാണ് റോസ്‌കോയ ആൽപിന. ഇഞ്ചിയുടെ കുടുംബത്തിലെ (സിഞ്ചിബെറേസി) ഭൂരിഭാഗം അംഗങ്ങളും ഉഷ്ണമേഖലാ പ്രദേശങ്ങളിൽ നിന്നുള്ളതാണ്. എന്നാൽ റോസ്‌കോയയുടെ മറ്റ് ഇനങ്ങളെപ്പോലെ ആർ. ആൽപിനയും വളരെ തണുപ്പ് നിറഞ്ഞ പർവതപ്രദേശങ്ങളിലാണ് വളരുന്നത്. ഇത് പൂന്തോട്ടങ്ങളിൽ ഒരു അലങ്കാര സസ്യമായും വളർത്താറുണ്ട്.
വിതരണവും ആവാസ വ്യവസ്ഥയും
ഹിമാലയത്തിലുടനീളവും കാശ്മീർ, ടിബറ്റ്, ഇന്ത്യ, നേപ്പാൾ, സിക്കിം, ഭൂട്ടാൻ (ചൈനയിലെ സസ്യജാലങ്ങളിൽ ബർമ്മയിലെ സസ്യജാലങ്ങളും ഉൾപ്പെടുന്നു ) എന്നിവിടങ്ങളിലും റോസ്കോ ആൽപിന കാണപ്പെടുന്നു. ടിബറ്റിൽ ഏകദേശം 3,000 മുതൽ 3,600 മീറ്റർ വരെ ഉയരത്തിലുള്ള കോണിഫറസ് വനങ്ങളിലും ഇത് വളരുന്നു.
Bibliography
വർഗ്ഗം:നേപ്പാളിലെ സസ്യജാലം വർഗ്ഗം:പാകിസ്താനിലെ സസ്യങ്ങൾ
ടമാര ടോൾസ്
ഒരു പരിസ്ഥിതി പ്രവർത്തകയും 350.org ന്റെ മുൻ നോർത്ത് അമേരിക്കൻ ഡയറക്ടറുമാണ് ടമാര ടോൾസ് ഓ ലൗലിൻ.
ആദ്യകാല ജീവിതവും വിദ്യാഭ്യാസവും
ടോൾസ് ഓ ലൗലിൻ ബ്രൂക്ലിനിൽ ജനിച്ചു. അവർ പൊളിറ്റിക്കൽ സയൻസിൽ ബിരുദം നേടിയ ന്യൂയോർക്കിലെ സിറ്റി യൂണിവേഴ്‌സിറ്റിയിലെ ബിരുദ വിദ്യാർത്ഥിനിയായിരുന്നു. ബിരുദ പഠനത്തിനായി വെർമോണ്ട് ലോ സ്കൂളിൽ ചേർന്നു. അവിടെ ജൂറിസ് ഡോക്ടർ ഡിഗ്രിയും എൻവിയോൺമെന്റൽ ലാ ആന്റ് പോളിസിയിൽ ബിരുദാനന്തര ബിരുദവും നേടി.
കരിയർ
അഡ്‌വൈസറി കൗൺസിൽ ഓഫ് ഹിസ്റ്റോറിക് പ്രിസർവേഷൻ, എൻവയോൺമെന്റൽ പ്രൊട്ടക്ഷൻ ഏജൻസി, ദി സെന്റർ ഓൺ റേസ്, പൊവർട്ടി ആന്റ് എൻവിയോൺമെന്റ്, നാച്യറൽ റിസോഴ്സെസ് ഡിഫെൻസ് കൗൺസിൽ, ന്യൂയോർക്ക് സിറ്റി ഡിപ്പാർട്ട്‌മെന്റിലെ തൊഴിൽ എന്നിവയുമായുള്ള ഇന്റേൺഷിപ്പുകളിലൂടെ ടോൾസ് ഓ ലൗലിൻ പരിസ്ഥിതിക്കും നീതിക്കും വേണ്ടിയുള്ള ആദ്യകാല അഭിരുചി വികസിപ്പിച്ചു.
ടോൾസ് ഓ ലൗലിന് രണ്ട് പതിറ്റാണ്ടോളം ക്രോസ്-സെക്ടർ പരിസ്ഥിതി അനുഭവമുണ്ട്. ബിരുദം നേടിയ ശേഷം പരിസ്ഥിതി സംഘടനകളിൽ ഇന്റേൺ ആയി ജോലി ചെയ്തു. ലാഭേച്ഛയില്ലാത്ത ജോലികളിലേക്ക് പോകുന്നതിനുമുമ്പ് മേരിലാൻഡ് എനർജി അഡ്മിനിസ്ട്രേഷൻ, വാഷിംഗ്ടൺ ഡിസിയിലെ ജില്ലാ ഊർജ്ജ, പരിസ്ഥിതി വകുപ്പ് എന്നിവയുൾപ്പെടെ സംസ്ഥാന, പ്രാദേശിക ഭരണകൂടങ്ങളിൽ നിരവധി പദവികൾ വഹിച്ചു. ബഹുമാനപ്പെട്ട ഡഗ്ലസ് എ. ബ്രാഡിക്കിന്റെയും സെന്റ് ക്രോയിക്സിലെ യുഎസ് വിർജിൻ ദ്വീപുകളിലെ സുപ്പീരിയർ കോടതിയിൽ സീനിയർ സിറ്റിംഗ് ജഡ്ജി ജൂലിയോ എ. ബ്രാഡിയുടെയും (അന്തരിച്ചു) സീനിയർ ലോ ക്ലാർക്കായി സേവനമനുഷ്ഠിച്ച ബഹുമതി ടമാരയ്ക്ക് ലഭിച്ചു.
പാരിസ്ഥിതിക സമൂഹത്തിന് വേണ്ടിയുള്ള വിശാലമായ ഒരു കണ്ണി അവർ കാണിക്കുന്നു. 2014 ൽ ടോൾസിനെ ഇക്കോ വുമൺ എക്സിക്യൂട്ടീവ് ബോർഡിലേക്ക് നിയമിച്ചു.
അവലംബം
വർഗ്ഗം:അമേരിക്കൻ പരിസ്ഥിതി പ്രവർത്തകർ
ഹെലൻ മക്കെ
ഹെലൻ മരിയോൺ മാക്ഫെർസൺ മക്കെ  (ജീവിതകാലം: 23 മെയ് 1891 - 15 ജൂലൈ 1965) ഒരു ബ്രിട്ടീഷ് ശിശുരോഗ വിദഗ്ധയായിരുന്നു. കുട്ടിക്കാലത്തെ പോഷകാഹാരത്തെക്കുറിച്ചും പ്രതിരോധ ആരോഗ്യ സംരക്ഷണത്തെക്കുറിച്ചും മനസ്സിലാക്കുന്നതിൽ അവർ സുപ്രധാന സംഭാവനകൾ നൽകി. റോയൽ കോളേജ് ഓഫ് ഫിസിഷ്യൻസിലെ ആദ്യത്തെ വനിതാ ഫെലോ ആയിരുന്നു മക്കെ.
ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽ നിന്ന് ബിരുദം നേടിയ ശേഷം (ഇപ്പോൾ യു‌.സി‌.എൽ. മെഡിക്കൽ സ്‌കൂളിന്റെ ഭാഗം), കുട്ടികൾക്കായുള്ള ക്വീൻ എലിസബത്ത് ഹോസ്പിറ്റലിൽ പ്രാക്ടീസ് ചെയ്ത മക്കെ, അവിടെ ജോലി ചെയ്യുന്ന ആദ്യത്തെ വനിതാ ഫിസിഷ്യനും കൺസൾട്ടന്റായി നിയമിതയായ ആദ്യത്തെ സ്ത്രീകളിൽ ഒരാളുമാണ്. ശിശുക്കളിലെ വിളർച്ചയെക്കുറിച്ച് ആദ്യമായി അന്വേഷിക്കുകയും ഇരുമ്പിന്റെ കുറവ് ഇതിന്റെ പ്രധാന ഘടകമായി കണക്കാക്കുകയും ചെയ്ത ആദ്യത്തെ വ്യക്തിയാണ് ഹെലൻ മക്കെ. ഇത് യുണൈറ്റഡ് കിംഗ്ഡത്തിൽ കുട്ടിക്കാലത്തെ പോഷകാഹാരത്തിൽ ഫോർമുല ഫീഡിംഗിനെ അപേക്ഷിച്ച് മുലയൂട്ടലിന് അനുകൂലമായ മാറ്റങ്ങൾക്ക് കാരണമായി.
മെഡിക്കൽ, ഗവേഷണ ജീവിതം
മക്കെ പീഡിയാട്രിക്സിൽ സ്പെഷ്യലൈസ് ചെയ്തു. കുട്ടികൾക്കായുള്ള ക്വീൻ എലിസബത്ത് ഹോസ്പിറ്റലിലെ ആദ്യത്തെ വനിതാ ഫിസിഷ്യനായിരുന്ന അവർ പിന്നീട് അവിടെ കൺസൾട്ടന്റായി നിയമിക്കപ്പെട്ട ആദ്യത്തെ സ്ത്രീകളിൽ ഒരാളായി മാറി. 1919-ൽ, മക്കെ വിയന്നയിലേക്ക് മാറുകയും അവിടെ ബെയ്റ്റ് റിസർച്ച് ഫെലോഷിപ്പിന്റെ ഭാഗമായി ലിസ്റ്റർ ഇൻസ്റ്റിറ്റ്യൂട്ട് ഓഫ് പ്രിവന്റീവ് മെഡിസിനിൽ പിള്ളവാതത്തേക്കുറിച്ചും മറ്റ് പോഷകാഹാര കുറവുകളാലുണ്ടാകുന്ന രോഗങ്ങളെക്കുറിച്ചും പഠിച്ചു. 1922 വരെ യുണൈറ്റഡ് കിംഗ്ഡത്തിൽ ഗവേഷണം തുടരുന്നതുവരെ അവർ വിയന്നയിൽ തുടർന്നു. ഹാരിയറ്റ് ചിക്കിന്റെ നേതൃത്വത്തിലുള്ള ഒരു ബ്രിട്ടീഷ് ടീമിന്റെ ഭാഗമായിരുന്ന മക്കെ, അവളുടെ പഠനങ്ങൾ പിള്ളവാതം തടയുന്നതിലും ഭേദമാക്കുന്നതിലും കോഡ് ലിവർ ഓയിലിന്റെയും സൂര്യപ്രകാശത്തിന്റെയും പ്രാധാന്യം വെളിപ്പെടുത്തി. പിള്ളവാതത്തിൻറെ കാരണം കണ്ടുപിടിക്കാൻ ശ്രമിക്കുന്നതിനിടയിൽ, തന്റെ പഠനത്തിലുള്ള എല്ലാ ശിശുക്കൾക്കും വിളർച്ച ബാധിച്ചിട്ടുണ്ടെന്ന് മക്കെ ശ്രദ്ധിക്കുകയും അതിനാൽ ഇതിന്റെ കാരണം കണ്ടെത്തുന്നതിൽ അവൾക്ക് താൽപ്പര്യമുണ്ടാവുകയും ചെയ്തു. മക്കെ ലണ്ടനിലേക്ക് മടങ്ങുകയും, മെഡിക്കൽ സ്റ്റാറ്റിസ്റ്റിഷ്യൻ മേജർ ഗ്രീൻവുഡിന്റെ സഹായത്തോടെ ശിശുക്കളിലെ വിളർച്ചയെക്കുറിച്ച് ആദ്യ അന്വേഷണം നടത്തുകയും ചെയ്തു. കുട്ടിക്കാലത്ത് വിളർച്ച ഉണ്ടാക്കുന്നതിൽ ഇരുമ്പിന്റെ കുറവ് ഒരു സുപ്രധാന പങ്ക് വഹിക്കുന്നുണ്ടെന്ന് മക്കെ കണ്ടെത്തി. മുലപ്പാൽ കുടിക്കുന്ന കുഞ്ഞുങ്ങൾക്ക് കൃത്രിമ പാൽ നൽകുന്ന കുട്ടികളേക്കാൾ വിളർച്ച ഉണ്ടാകാനുള്ള സാധ്യത താരമ്യേന കുറവാണെന്ന് അവർ കണ്ടെത്തി. ഇരുമ്പിൻ കുറവ് നികത്തപ്പെട്ട ശിശുക്കൾക്ക് കുറച്ച് അണുബാധകൾ ഉണ്ടാകുകയും കൂടുതൽ ഭാരം വർദ്ധിക്കുകയും മൊത്തത്തിൽ ആരോഗ്യമുള്ളവരായിരിക്കുകയും ചെയ്യുന്നതിന്റെ ശ്രദ്ധേയമായ തെളിവുകളും അവളുടെ ഗവേഷണം നൽകി. അവളുടെ പഠനങ്ങളുടെ കണ്ടെത്തലുകൾ 'ന്യൂട്രീഷണൽ അനീമിയ ഇൻ ഇൻഫാൻസി' എന്ന ഗ്രന്ഥത്തിൽ സംഗ്രഹിക്കുകയും 1931-ൽ അത്പ്രസിദ്ധീകരിക്കുകയും ചെയ്തു. സാധാരണ ഹീമോഗ്ലോബിൻ സാന്ദ്രതയുടെ താഴ്ന്ന പരിധി നിർവചിച്ചുകൊണ്ട് വിളർച്ച നിർവചിക്കാൻ ശ്രമിച്ച ആദ്യത്തെ വ്യക്തിയായിരുന്നു അവൾ. ലോകാരോഗ്യ സംഘടനയുടെ അനീമിയയുടെ നിർവചനം മക്കെയുടെ നിർവചനവുമായി വളരെ സാമ്യമുള്ളതാണ്. പീഡിയാട്രിക്‌സിലെ ഡോസൺ മെമ്മോറിയൽ പ്രൈസ് ലഭിച്ച മക്കെയ്‌ക്ക്, കൂടാതെ അവളുടെ പ്രിവന്റീവ് മെഡിസിൻ ഗവേഷണത്തിൻറെ പേരിൽ ബ്രിട്ടീഷ് മെഡിക്കൽ അസോസിയേഷൻറെ ഏണസ്റ്റ് ഹാർട്ട് മെമ്മോറിയൽ റിസർച്ച് സ്‌കോളർ ഫെലോഷിപ്പും നേടി.
യുദ്ധക്കുറ്റം
യുദ്ധ നിയമങ്ങളുടെയോ യുദ്ധത്തിൽ പിന്തുടരേണ്ട രീതികളുടെയോ ഗൗരവതരമായ ലംഘനത്തെയാണ് യുദ്ധക്കുറ്റം എന്ന് വിവക്ഷിക്കുന്നത്. താഴെ കൊടുത്തിരിക്കുന്നവ യുദ്ധക്കുറ്റത്തിന്റെ ഉദാഹരണങ്ങളാണ്.
അവലംബം
വർഗ്ഗം:യുദ്ധം വർഗ്ഗം:കുറ്റകൃത്യങ്ങൾ വർഗ്ഗം:യുദ്ധക്കുറ്റങ്ങൾ
ബ്ലാക്ക് ഗോൾഡ്
പുറംകണ്ണികൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
നവകേരളം കർമപദ്ധതി രണ്ട്‌
നിലവിൽ കേരള സംസ്ഥാന സർക്കാർ നടപ്പിലാക്കി കൊണ്ടിരിക്കുന്ന ഒരു കർമ്മപദ്ധതിയാണ് നവകേരളം മിഷൻ രണ്ട്. ആദ്യ ഘട്ടം പൂർത്തിയാക്കി രണ്ടാം ഘട്ടത്തിലേക്ക് കടന്ന നവകേരളം കർമ്മപദ്ധതിക്ക് നിലവിൽ അഞ്ച് ദൗത്യങ്ങളുണ്ട്.
കർമ്മപദ്ധതിക്ക് കീഴിലെ ദൗത്യങ്ങൾ
നവകേരളം കർമ്മപദ്ധതി രണ്ടാം ഘട്ടത്തിന്റെ ഭാഗമായി നിലവിൽ അഞ്ച് മിഷനുകൾ പ്രവർത്തിച്ചുവരുന്നു.
1. ഹരിത കേരളം മിഷൻ - മണ്ണ്-ജല സംരക്ഷണം, മാലിന്യ സംസ്കരണം, പരിസ്ഥിതി സംരക്ഷിത കാർഷിക വികസനം.
2. ലൈഫ് മിഷൻ - സമ്പൂർണ്ണ പാർപ്പിട സുരക്ഷാ പദ്ധതി.
5. കേരള പുനർനിർമ്മാണ പദ്ധതി - പ്രളയാനന്തര കേരളത്തിന്റെ പുനർനിർമ്മാണ ദൗത്യം.
ഹരിതകേരളം മിഷൻ
മണ്ണ്-ജല സംരക്ഷണം(ജല സമൃദ്ധി), മാലിന്യ സംസ്കരണം, പരിസ്ഥിതി സംരക്ഷിത കാർഷിക വികസനം എന്നീ മൂന്ന് ഉപദൗത്യങ്ങളാണ് ഈ മിഷന് കീഴിൽ ഉൾപ്പെ‌ടുന്നത്. ഇനി ഞാനൊഴുകട്ടെ, തെളിനീരൊഴുകും നവകേരളം, നീരുറവ്, പച്ചതുരുത്ത് തുടങ്ങിയവ പദ്ധതികളാണ്.
ലൈഫ് മിഷൻ
Livelihood, Inclusion and Financial Empowerment Mission (LIFE Mission)
അടുത്ത വർഷങ്ങൾക്കുള്ളിൽ കേരളത്തിലെ എല്ലാ ഭൂരഹിതർക്കും ഭൂരഹിത-ഭവനരഹിതർക്കും ഭവനം പൂർത്തിയാക്കാത്തവർക്കും നിലവിലുള്ള പാർപ്പിടം വാസയോഗ്യമല്ലാത്തവർക്കും സുരക്ഷിതവും മാന്യവുമായ പാർപ്പിട സംവിധാനം ഒരുക്കി നൽകുക എന്നതാണ് സമ്പൂർണ്ണ പാർപ്പിട സുരക്ഷാപദ്ധതി (ലൈഫ്) യുടെ ലക്ഷ്യം.
1. ഭൂമിയുള്ള ഭവനരഹിതർ.
2. ഭവനനിർമ്മാണം പൂർത്തിയാക്കാൻ കഴിയാത്തവർ/ വാസയോഗ്യമല്ലാത്ത ഭവനം ഉള്ളവർ.
4. ഭൂരഹിത-ഭവനരഹിതർ.
എന്നിവരാണ് ലൈഫ് പദ്ധതിയുടെ ഗുണഭോക്താക്കൾ.
ആർദ്രം മിഷൻ
പൊതുജനാരോഗ്യ പുരോഗതിക്കായുള്ള ദൗത്യമാണിത്.
എല്ലാവർക്കും താങ്ങാവുന്നതും പ്രാപ്യവും സമഗ്രവും ഗുണനിലവാരമുള്ളതുമായ ആരോഗ്യ സേവനങ്ങൾ ലഭ്യമാക്കുന്നത് വഴി സുസ്ഥിര വികസന ലക്ഷ്യങ്ങൾ കൈവരിക്കുകയാണ് ആർദ്രം മിഷന്റെ ലക്ഷ്യം. രോഗം, ചികിത്സ എന്ന രീതിയിൽ നിന്ന് മാറി ആരോഗ്യം, സൗഖ്യം എന്ന ആശയത്തിന് പ്രചരണം നൽകുകയും, തദ്ദേശ സ്ഥാപനങ്ങളുടെ നേതൃത്വത്തിൽ ആരോഗ്യകരമായ ജീവിതം പ്രോത്സാഹിപ്പിക്കാനുള്ള ജനകീയ ഇടപെടലുകൾ നടത്തുകയുമാണ് ആർദ്രം മിഷൻ രണ്ടാം ഘട്ടത്തിൽ പ്രധാനമായും ഉദ്ദേശിക്കുന്നത്. രണ്ടാം ഘട്ടത്തിൽ വിഭാവനം ചെയ്തിരിക്കുന്ന 10 പദ്ധതികളിൽ സുപ്രധാനങ്ങളായ മൂന്ന് പദ്ധതികളുടെ ഉദ്ഘാടനം മുഖ്യമന്ത്രി 2022 മെയ് 17ന് നിർവഹിച്ചു. വൺ ഹെൽത്ത്, വാർഷിക ആരോഗ്യ പരിശോധനാ പദ്ധതി, കാൻസർ നിയന്ത്രണ പദ്ധതി എന്നിവയാണവ. ഈ പദ്ധതികൾ ആരോഗ്യ മേഖലയ്ക്ക് കരുത്താകുമെന്ന് ആരോഗ്യ മന്ത്രി വീണ ജോർജ് അഭിപ്രായപ്പെട്ടു.
വിദ്യാകിരണം മിഷൻ
പൊതുവിദ്യാഭ്യാസ നിലവാരം ഉയർത്താനുള്ള ദൗത്യം. ആദ്യ ഘട്ടത്തിൽ പൊതുവിദ്യാഭ്യാസ സംരക്ഷണയജ്ഞം എന്നായിരുന്നു പേര്. പൊതുവിദ്യാഭ്യാസ സംരക്ഷണ യജ്ഞം എന്ന ആശയം ഏതാണ്ട് പൂർത്തീകരിച്ചതിനാലും ഇനി ഗുണമേന്മാ വിദ്യാഭ്യാസത്തിന് ഊന്നൽ നൽകേണ്ടതിനാലും വിദ്യാഭ്യാസ മിഷന്റെ പേര് 'വിദ്യാകിരണം' എന്ന് പുനർനാമകരണം ചെയ്തത്.
കേരള പുനർനിർമ്മാണ പദ്ധതി(Rebuild Kerala Initiative)
പ്രളയാനന്തര കേരളത്തിന്റെ പുനർനിർമ്മാണം ലക്ഷ്യമിടുന്ന ദൗത്യമാണിത്. സാങ്കേതിക മികവുകൾ ഉറപ്പുവരുത്തുകയും, പ്രകൃതി സൗഹൃദമായ നിർമ്മാണ രീതികൾ സ്വീകരിക്കുകയും, സമയബന്ധിതമായി തന്നെ നിർമ്മാണ പ്രവർത്തനങ്ങൾ പൂർത്തിയാക്കുകയും ചെയ്യുക എന്ന കാഴ്ചപ്പാടിന്റെ അടിസ്ഥാനത്തിലാണ് കേരള പുനർനിർമ്മാണ പദ്ധതി (Rebuild Kerala Initiative ) ക്ക് കേരള സർക്കാർ രൂപം നൽകിയിരിക്കുന്നത്. തകർന്ന വീടുകൾ, റോഡുകൾ, മറ്റു പൊതു സൗകര്യങ്ങൾ തുടങ്ങിയവ സാധാരണ നിലയിലേക്ക് കൊണ്ട് വരുന്ന ജോലികൾ ബന്ധപ്പെട്ട വകുപ്പുകൾ തന്നെയാണ് നിർവഹിച്ചു വരുന്നത്. വരും കാലത്തേ മുന്നിൽ കണ്ടുകൊണ്ടുള്ള ദിർഘകാല പദ്ധതികളാണ് ആർ കെ ഐ ആവിഷ്‌കരിച്ചു നടപ്പിലാക്കുന്നത്.
മെർസ്
കൊറൊണ വിഭാഗത്തിൽപ്പെട്ട MERS-CoV എന്ന വൈറസ്, മനുഷ്യന്റെ ശ്വസനവ്യവസ്ഥക്കു വരുത്തുന്ന സാരമായ അസുഖമാണു മെർസ് (MERS - Middle East Respiratory Syndrome). പനി, ചുമ മുതലായ ലക്ഷണങ്ങളിൽ തുടങ്ങി ശ്വാസതടസത്തിലൂടെ മരണത്തിലേയ്ക്കു നയിക്കുന്ന മാരകമായ അസുഖം ആണ് മെർസ്. രോഗബാധിതരുമായുള്ള അടുത്ത സമ്പർക്കം, ഒരുമിച്ചുള്ള യാത്ര, കൂടെ താമസിക്കുക മുതലായ സാഹചര്യങ്ങൾ മെർസ് വേഗത്തിൽ പകരുവാൻ ഇടയാക്കുന്നു.